100% βιολογικός τρόπος για φυτά χαρούμενα χωρίς stress!\n100% οργανικό ενισχυτικό ζωτικότητας και δεν περιέχει καθόλου συντηρητικά ή χημικά συστατικά.\nΤο Alg-A-Mic είναι ένα προϊόν αναζωογόνησης των φυτών φτιαγμένο από ένα υψηλής συμπύκνωσης\nοργανικό εκχύλισμα φυκιών θαλάσσης, που έχει εκχειλιστεί με τη διαδικασία της ψυχρής πίεσης και όχι με χημικούς διαλύτες.\nΤο Alg-A-Mic δημιουργεί μια πιο δυνατή αντίσταση ενάντια\nσε κάθε είδους ασθένειες όπως μύκητες και βακτήρια.\nΕπιτρέπει στα φυτά να αποκρούσουν τις επιθέσεις των επιβλαβών εντόμων που ρουφάνε τους χυμούς του.\nΕπιπλέον, με τη χρήση του Αlg-A-Mic στο πότισμα,\nαυξάνεται η παραγωγή των ευεργετικών για το φυτό βακτηρίων του εδάφους.\nΜε τη χρήση για ψεκασμό στα φυλλώματα, τα εκχυλίσματα φυκιού που βρίσκονται στο Αlg-A-Mic, αυξάνουν την παραγωγή της χλωροφύλλης χαρίζοντας έτσι στα φύλλα, πιο έντονο πράσινο χρώμα. Εκτός αυτού, η αυξημένη χλωροφύλλη προστατεύει και βελτιώνει τη διαδικασία της φωτοσύνθεσης στα φυτά σας. Έχει υψηλό περιεχόμενο σε ιχνοστοιχεία και ορμόνες φυτικής προέλευσης, φυσικά αμινοξέα και βιταμίνες, που προμηθεύουν όλο τα φάσμα των αναγκών του φυτού.\nΤο Alg-A-Mic προστατεύει όλα τα φυτά από το αναπάντεχο ψύχος. Τα εκχυλίσματα φυκιών ξεκινούν και επιταχύνουν την αντίσταση ενάντια στις χαμηλές θερμοκρασίες εκ των προτέρων, δηλαδή ακόμα και όταν αυτές είναι ακόμη υψηλές. Τα λαχανικά και τα λουλούδια σας θα παραμένουν ακμαιότατα, ακόμα και μετά από μία αιφνίδια κρύα νύχτα. Ενδείκνυται για όλα εκείνα τα φυτά που ευδοκιμούν την άνοιξη και το φθινόπωρο.


Δασικοί Χάρτες: Ερμηνεία και υποβολή αντιρρήσεων - AgrinioTimes.gr\n6 Μαρτίου 2021 14:14 6 Μαρτίου 2021 17:09 AgrinioTimes Προτεινόμενα\nΜε την ανάρτηση του δασικού χάρτη επιτυγχάνουμε την ενημέρωση κάθε ενδιαφερόμενου για την μορφή του χαρακτήρα των εκτάσεων [δασικός ή μη] και δίνεται η δυνατότητα υποβολής αντιρρήσεων κατ΄αυτών. Αντιθέτως σε καμία περίπτωση δεν απεικονίζονται όρια ιδιοκτησιών και δεν θίγονται ή επιλύονται ιδιοκτησιακά ζητήματα.\nΜέχρι σήμερα, για τη διαπίστωση του χαρακτήρα μιας έκτασης, έπρεπε να ακολουθηθεί η διαδικασία του άρθρου 14 του Ν. 998/79, με συνέπεια τις καθυστερήσεις στις συναλλαγές των πολιτών ή φορέων γενικότερα. Επί πλέον υπήρχε αδυναμία άμεσης αντιμετώπισης παρανόμων ενεργειών επί δημοσίων δασικών εκτάσεων, όπως οι εκχερσώσεις δασικών εκτάσεων , οι καταπατήσεις αυτών ως και η αλλαγή χρήσεώς των.\nΤο έργο λοιπόν των δασικών χαρτών δεν πρέπει να αντιμετωπίζεται ως πρόβλημα αλλά ως ένα πρώτο βήμα για την επίλυση συσσωρευμένων προβλημάτων. Έτσι λαμβάνει σταδιακά τέλος η ταλαιπωρία των πολιτών και δίνεται λύση στο πρόβλημα της άμεσης ενημέρωσης για τον χαρακτήρα και την μορφή των εκτάσεων ιδιαίτερα γι΄αυτές που έχουν σχεδιαστεί και εγκριθεί μεγάλα έργα. Παράλληλα εξασφαλίζεται η προστασία του περιβάλλοντος ενάντια σε κάθε κακόβουλη ενέργεια.\nΟ Δασικός Χάρτης αναρτάται αποκλειστικά ηλεκτρονικά στον ιστότοπο της «ΕΛΛΗΝΙΚΟ ΚΤΗΜΑΤΟΛΟΓΙΟ» κατόπιν των σχετικών αποφάσεων των αντίστοιχων Διευθύνσεων Δασών «περί αναρτήσεως του δασικού χάρτη».\nΟι αναρτημένοι δασικοί χάρτες είναι διαθέσιμοι στον παρακάτω σύνδεσμο: http://gis.ktimanet.gr/gis/forestsuspension, ο δε σύνδεσμος δημοσιοποιείται και από τις ιστοσελίδες του Υπουργείου Περιβάλλοντος & Ενέργειας καθώς και της οικείας Αποκεντρωμένης Διοίκησης.\nΠαρεχόμενες Υπηρεσίες από τα ΣΥΑΔΧ\nΥποβολή αντιρρήσεων που εξαιρούνται της καταβολής τέλους\nΓια την ανάκληση των αντιρρήσεων απαιτείται η υποβολή αίτησης ανάκλησης μέσω του ειδικού διαδικτυακού τόπου. Η υποβολή της εν λόγω αιτήσεως είναι δυνατή έως την λήξη της προθεσμίας υποβολής των αντιρρήσεων.\nΔικαίωμα υποβολής αίτησης ανάκλησης έχει ο υποβάλλων τις αντιρρήσεις αυτοπροσώπως ή δια πληρεξουσίου. Εφόσον υποβληθεί εμπρόθεσμα η αίτηση ανάκλησης , ο αιτών δύναται να ζητήσει την επιστροφή του καταβληθέντος τέλους. Για την επιστροφή αυτή θα πρέπει να υποβάλλει σχετικό αίτημα στο ΣΥΑΔΧ , προκειμένου να εκδοθεί σχετική απόφαση του υπευθύνου της λειτουργίας, που έχει ορισθεί με την απόφαση συγκρότησής του. Η ανωτέρω απόφαση θα εκδίδεται μετά την λήξη της προθεσμίας υποβολής των αντιρρήσεων και θα αφορά στο σύνολο των εγκεκριμένων αιτημάτων επιστροφής τέλους.\nΠαραλαβή των στοιχείων που συνοδεύουν τις υποβαλλόμενες αντιρρήσεις


Ονειροκριτης Άλογο | όνειρο Άλογο | Ερμηνεία\nΟνειροκριτης Άλογο, όνειρο Άλογο\nΑν ονειρευτείτε άλογο είναι πολύ ευνοϊκό όνειρο. Αναγγέλλει καλές και ευτυχισμένες μέρες.\nΑισθηματικά: Αν δείτε άλογα ανοιχτόχρωμα να βόσκουν ήρεμα σε κάποιο λιβάδι, σας περιμένουν ευτυχισμένες μέρες και σύντομα θα ακούσετε καλές ειδήσεις. Αν ονειρευτείτε πως βλέπετε ή ιππεύετε άσπρο άλογο, πρώτα από όλα θα κάνετε κάτι που θα ωφελήσει την οικογένειά σας. Κατόπιν είναι σίγουρο πως θα έχετε ευχάριστες συναντήσεις με φίλους και πως θα γνωρίσετε έναν πάρα πολύ καλό σύντροφο. Αν είστε παντρεμένοι, να περιμένετε γρήγορα τη γέννηση ενός γερού παιδιού, που θα προοδεύσει στη ζωή του. Αν δείτε στον ύπνο σας ότι ιππεύετε ένα όμορφο, γυμνασμένο και ανοιχτόχρωμο άλογο θα σας αγαπήσουν πολύ, θα αποφασίσετε γρήγορα να δεσμευτείτε σε μια σχέση, που θα αποδειχθεί ευτυχισμένη και απολαυστική. Θα έχετε ευχάριστες συναντήσεις. Αν δείτε στον ύπνο σας ελεύθερα άλογα να καλπάζουν, θα αξιοποιήσετε στο έπακρο τις δυνάμεις του εαυτού σας, θα πετύχετε στην προσωπική σας ζωή και θα αποκτήσετε καλούς φίλους και σχέσεις.\nΑν ονειρευτείτε πως ιππεύετε άλογο κούρσας, σημαίνει πως θα ζήσετε έντονη ζωή και θα έχετε πολλές χαρές. Αν ονειρευτείτε δύο άλογα μαζί, σημαίνει πως πρέπει να περιμένετε γρήγορα γάμο. Αν δείτε πως καλπάζουν ωραία αρσενικά άλογα να περιμένετε ευτυχία και πλούτη, ζωή απαιτήσεων και απολαύσεων. Αν ονειρευτείτε φοράδες να είναι μαζί, θα έχετε μια αρμονική σχέση με το σύντροφό σας και καλή ζωή μαζί του.\nΑν δείτε πως εκπαιδεύετε και δαμάζετε άλογα να περιμένετε μια όχι καλή έκβαση της προσωπικής σας σχέσης, αλλά θα το ξεπεράσετε πολύ εύκολα. Συγκεκριμένα, δε θα δεχθεί να σχετιστεί μαζί σας το άτομο που θέλετε. Αν ιππεύετε άλογο και περνάτε ποτάμι με καθαρό νερό, θα έχετε πολύ καλή τύχη στη ζωή σας. Αν το νερό του ποταμού είναι θολό, ίσως να έχετε μια ερωτική απογοήτευση.\nΑν δείτε πως κολυμπάτε μαζί με το άλογο μέσα σε πολύ νερό, σας περιμένει μια πολύ δυνατή και έντονη σχέση. Αν δείτε πως πεταλώνετε κάποιο άλογο, να είστε σίγουροι πως σας συντροφεύει ένας πολύ πιστός σύζυγος. Μαζί του θα ευτυχήσετε και θα επιτύχετε. Αν ονειρευτείτε πληγωμένο άλογο, προσέξτε τους φίλους σας γιατί αντιμετωπίζουν προβλήματα.\nΑν δείτε πως ιππεύετε ένα βρόμικο και αδύναμο άλογο, προσέξτε πολύ γιατί θα σας προδώσουν ή θα δημιουργηθεί ξαφνικό πρόβλημα στη σχέση σας. Αν δείτε πως πέφτετε από κάποιο άλογο, να προσέξετε αυτούς που προσπαθούν να σας δελεάσουν με κάποιες προτάσεις. Αν δείτε πως ένα αφηνιασμένο άλογο σάς κλωτσά, προσέξτε, γιατί θα πληγωθείτε από την αχαριστία κάποιων φίλων σας, λόγω της υπερβολική σας αυτοπεποίθησης ή ακόμα από το αγαπημένο σας πρόσωπο το οποίο μπορεί να διακόψει μαζί σας.\nΑν δείτε στο όνειρό σας μαύρο άλογο δεν είναι καθόλου καλό. Θα σταθείτε τυχεροί στη ζωή σας, αλλά θα δυσκολευτείτε πολύ με τις απιστίες του συντρόφου σας, με την αναβλητικότητα των αποφάσεων για την προσωπική σας ζωή, με τα πολύ άσχημα νέα που θα ακούσετε. Όλα τα παραπάνω θα είναι πολύ πιο άσχημα αν δείτε πως φροντίζετε το μαύρο άλογο ή είστε καβαλάρης σε μαύρο άλογο. Αν ιππεύετε ατίθασο άλογο, σημαίνει πως δύσκολα θα πραγματοποιηθούν τα όνειρά σας. Αν το άλογο αφηνιάσει, τότε τα πράγματα θα πάνε άσχημα από δικό σας φταίξιμο. Τέλος, αν ονειρευτείτε πως σκοτώνετε κάποιο άλογο, θα πληγώσετε πολύ τους φίλους σας και τους αγαπημένους σας.\nΥγεία: Αν δείτε άλογα να είναι ελεύθερα ή να καλπάζουν ανέμελα, τότε μη φοβάστε τίποτα. Θα έχετε μια πολύ καλή υγεία χωρίς προβλήματα. Αν δείτε ένα κοπάδι να καλπάζει, τότε μπορεί να ακούσετε για ασθένεια φίλου ή συγγενή σας. Αν δείτε πως σας κλωτσά και σας πληγώνει κάποιο άλογοι προσέξτε, γιατί προμηνύονται προβλήματα. Αν δείτε τραυματισμένο, πληγωμένο ή νεκρό άλογο, φυλαχτείτε και προσέξτε πολύ. Κάποιος συγγενής σας θα αρρωστήσει ή ίσως κάποιος φίλος σας να κινδυνέψει.\nΕπαγγελματικά: Αν ονειρευτείτε λευκό άλογο σημαίνει πως θα αποκτήσετε δύναμη, κέρδη και δόξα. Αν ονειρευτείτε άλογο γκρίζο, σημαίνει πως θα αποκτήσετε πολλά, αλλά θα κουραστείτε αρκετά. Το κόκκινο άλογο σημαίνει πολλά χρήματα, επαγγελματική άνοδο και προαγωγή. Αν ονειρευτείτε μαύρα ή σκουρόχρωμα άλογα, σημαίνει πως θα έχετε τύχη στη ζωή σας, θα αποκτήσετε πλούτη, αλλά θα έρθει και μια μέρα που θα μετανιώσετε για τις απολαύσεις, θα στενοχωρηθείτε και ίσως καταστρέψετε όλα αυτά που έχετε φτιάξει.\nΑν δείτε πως γυμνάζετε ή εκπαιδεύετε άλογα, σημαίνει πως έχετε πολλές δυνάμεις μέσα σας τις οποίες θα εκμεταλλευτείτε για να πετύχετε. Σίγουρα θα ακολουθήσει επαγγελματική άνοδος. Αν ονειρευτείτε πολλά άλογα μαζί, θα αποκτήσετε πολλά πλούτη. Αν δείτε ένα άλογο να καλπάζει, θα πετύχετε στον επαγγελματικό τομέα. Αν ονειρευτείτε πως ταΐζετε και περιποιείστε ένα άλογο, να είστε σίγουροι πως θα υπερισχύσετε του ανταγωνισμού και σίγουρα θα πετύχετε. Αν δείτε πως κολυμπάτε με το άλογο μέσα σε πολύ νερό, θα κερδίσετε πολλά χρήματα από δουλειές. Αν δείτε πως ανεβαίνετε ανηφόρα με το άλογο και φτάνετε στην κορυφή, να ξέρετε πως μετά από κάποιες δυσκολίες, θα πετύχετε τα σχέδιά σας.\nΑν ονειρευτείτε άλογο με στίγματα άλλου χρώματος στο σώμα του, θα κερδίσετε πολλά χρήματα από διαφορετικές επαγγελματικές δραστηριότητες. Αν ονειρευτείτε πως ιππεύετε ένα ατίθασο και αφηνιασμένο άλογο, δύσκολα θα πετύχετε το σκοπό σας και πιθανόν να πάθετε μεγάλες ζημιές. Αν ιππεύετε άλογο χωρίς σέλα, θα πετύχετε κατόπιν αρκετών δυσκολιών. Αν είστε μαζί με άλλους, θα βοηθηθείτε κατά τη διάρκεια των εργασιών σας από κάποιους άλλους. Αν πέσετε από κάποιο άλογο, θα σημειώσετε αποτυχία στα επαγγελματικά σχέδιά σας και θα σας ξεπεράσει ο ανταγωνισμός. Αν δείτε πως έχετε να αντιμετωπίσετε ένα αδάμαστο άλογο, θα έχετε κακή τύχη και προσέξτε γιατί θα ακολουθήσουν μεγάλες ζημιές. Αν δείτε νεκρό άλογο στο όνειρό σας, σας περιμένουν δύσκολες μέρες με μεγάλες καταστροφές. Αν δείτε μια φοράδα να βόσκει ήρεμη με το πουλάρι της σε πράσινο λιβάδι, σας περιμένει ένα επιτυχές επαγγελματικό ταξίδι.\nΔιαβάστηκε 23683 φορές\nΒρίσκεστε εδώ: Αρχική Αλφαβητάρι Ονείρων Α Άλογο\nΟνειροκριτης Αλογο, ονειρο Αλογο


Πολύ καλή για να είναι αληθινή\nΤη γνώρισε σε ένα σεμινάριο υπολογιστών. Ήταν ξανθιά με γαλανά μάτια και αρκετά αθλητικό σώμα. Τα υπέροχα πόδια της τον σαγήνευσαν από την πρώτη στιγμή, αφού εκείνη είχε φροντίσει να φαίνονται επαρκώς με την midi φούστα που φορούσε. Ο φίλος μου σάστισε όταν του ζήτησε το τηλέφωνο του μήπως χρειαστεί περαιτέρω πληροφορίες για το σεμινάριο. Αν και στην αρχή σκέφτηκε μήπως όντως ήθελε πληροφορίες, μετά από το τηλεφώνημα που έκανε στο σοφό κολλητό του, κατάλαβε ότι ήταν η τυχερή του μέρα.\nΜετά από 2 μέρες η Τίνα τον πήρε τηλέφωνο. Στο τηλεφώνημα δεν ανέφερε κουβέντα για το σεμινάριο. Ο φίλος μου ήταν 100% σίγουρος πλέον ότι το ραντεβού που θα κλεινόταν, θα οδηγούσε σε κάτι καλό. Μετά από τρία χρόνια σχέσης με μια μέγαιρα που δεν τον άφηνε να βγει μόνο του μετά τις 12.00, ήταν η ευκαιρία του να αποδείξει στον εαυτό του ότι ήταν ικανός πλέον να διαχειριστεί την ερωτική του ζωή.\nΤο ραντεβού κλείστηκε στην κύρια είσοδο του MetroMall. Μόλις την είδε σάστισε, καθώς το κοντό φόρεμα που φορούσε ξεπερνούσε κάθε προσδοκία του. Τελικά ήταν πιο ωραία απ΄όσο νόμιζε. Μένοντας για αρκετό καιρό με την ίδια γυναίκα, είχε ξεχάσει πόσο πιο όμορφες είναι οι γυναίκες στα πρώτα ραντεβού. Μάλιστα, από την ταραχή που έπαθε έχασε τον δρόμο, αφού στο τέλος της Αλίμου αντί να πάει αριστερά για παραλία, πήγε δεξία για Αθήνα. Όταν κάποια στιγμή είδε δεξιά του το Ιντερκοντινένταλ κατάλαβε ότι κάτι δεν πήγαινε καλά. Χρέωσε το λάθος του στην κούραση και μετά από λίγο ξαναβρέθηκε στο σωστό δρόμο. Η κοπέλα δεν πτοήθηκε. Φαινόταν να της αρέσει πολύ ο φίλος μου. Όταν ο Μίλτος άρχισε να της πιάνει τη μέση στο μαγαζί, εκείνη δε δίστασε να τον φιλήσει. Μετά από λίγο έφυγαν και πήγαν σε ένα ξενοδοχείο της παραλιακής.\nΤον πρώτο μήνα, δεν υπήρχε κανένα ψεγάδι στην ιστορία. Ο Μίλτος και η Τίνα είχαν γίνει ζευγάρι και συναντιόντουσαν περίπου μέρα πάρα μέρα. Το πρώτο ψεγάδι που παρατήρησε ο φίλος μου ήταν κάποια τηλεφωνήματα που δεχόταν η κοπέλα και επέλεγε να απομακρυνθεί από κοντά του για να μιλήσει με αυτούς που την καλούσαν. Έλεγε ότι δεν μπορούσε να συζητήσει θέματα δουλειάς μπροστά σε άλλους. Ήταν φως φανάρι ότι κάτι δεν πήγαινε καλά.\nΛίγο πριν το διήμερο στην Αράχοβα, ο Μίλτος είχε πάει για φαγητό με την Τίνα. Όταν χτύπησε το τηλέφωνο της, εξαφανίστηκε για 15 περίπου λεπτά. Ο κόμπος είχε φτάσει στο χτένι. Άρχισε να της κάνει ερωτήσει μέσα στο μαγαζί, αλλά οι απαντήσεις που έπαιρνε ήταν παιδικές. Αποφάσισε όμως να μην κάνει τίποτα, καθώς θεώρησε ότι οι υποψίες του μπορεί να είναι αβάσιμες.\nΤο επόμενο πρωί την πήρε τηλέφωνο να δει τι κάνει. Το άφησε να χτυπήσει αρκετή ώρα, αλλά δεν πήρε καμία απάντηση. Μετά από αρκετή ώρα άκουσε τον ήχο του μηνήματος στο κινητό του.\n-Μετά τη χθεσινή στάση σου στο εστιατόριο, μην περιμένεις να έχω όρεξη να σου ξαναμιλήσω. Τελειώσαμε, ήταν η λέξη που αποτέλεσε το τελευταίο της γραπτό μήνυμα.\nΗθικό δίδαγμα: Η θέση του κερατά δεν είναι για πάντα εξασφαλισμένη. Υπάρχει και η θέση του πρώην κερατά.


ΥΠΕΞ: Συμμετοχή της Τουρκίας στα ενεργειακά αλλά μόνο με λύση\nΕπιθυμούμε συμμετοχή της Τουρκίας στα ενεργειακά αλλά μόνο με λύση του Κυπριακού δηλώνει ο Υπουργός Εξωτερικών.\nΗ Λευκωσία, δήλωσε, επιθυμεί τη συμμετοχή της Τουρκίας στις ενεργειακές εξελίξεις στην περιοχή, αλλά για να είναι σε θέση να εξετάσει αυτή τη δυνατότητα, η Τουρκία πρέπει να λύσει το κυπριακό πρόβλημα, αλλιώς για τη Λευκωσία η επιλογή δεν υφίσταται.\nΕξαρτάται από την Τουρκία, είπε, προσθέτοντας ότι η Άγκυρα πρέπει να εργαστεί για την επίλυση του Κυπριακού.\nΣε ερώτηση για τις σχέσεις Κύπρου-Ρωσίας, είπε ότι η Κύπρος είναι ενεργό μέλος της ΕΕ, διαδραματίζοντας καθοριστικό ρόλο στη διαμόρφωση και εφαρμογή της εξωτερικής πολιτικής της ΕΕ και πρόσθεσε ότι οι σχέσεις με τη Ρωσία είναι δύσκολες και περιέχουν πολλές προκλήσεις, αλλά τόνισε ότι είναι σημαντικό να συνεχιστεί ο διάλογος με τη Μόσχα.\nΌσον αφορά το Brexit, είπε ότι για την Κύπρο είναι σημαντικό να προστατευθούν τα δικαιώματα όλων των Κυπρίων που εργάζονται και διαμένουν στις κυρίαρχες βρετανικές βάσεις στην Κύπρο με την πλήρη εφαρμογή του κοινοτικού κεκτημένου.\n«Είμαστε πολύ κοντά σε μια συμφωνία αλλά τίποτα δεν συμφωνείται μέχρι να συμφωνηθούν τα πάντα», είπε ο Υπουργός.\nΛαμβάνοντας το λόγο, η Πρέσβειρα των ΗΠΑ δήλωσε ότι η χώρα της θεωρεί την Ελλάδα ως αγκυροβόλιο σταθερότητας στη Μεσόγειο και στα Δυτικά Βαλκάνια και βασικό στρατηγικό εταίρο των Ηνωμένων Πολιτειών, ενώ την ίδια ώρα οι ΗΠΑ εργάζονται αποφασιστικά για τη σταθεροποίηση των σχέσεων με την Τουρκία, σημειώνοντας ότι η Τουρκία παρέχει μακροπρόθεσμα μια αντιστάθμιση στο Ιράν.\nΑναφερόμενη στο Ισραήλ, είπε ότι είναι ένας πολύτιμος και ικανός σύμμαχος για τις Ηνωμένες Πολιτείες, που σήμερα αντιμετωπίζει επικίνδυνα κλιμακούμενες περιφερειακές απειλές.\nΌσον αφορά την Κύπρο, είπε ότι οι ΗΠΑ ενισχύουν τη συνεργασία τους με την Κυπριακή Δημοκρατία λέγοντας ότι «πιστεύουμε ότι η Κυπριακή Δημοκρατία μπορεί να διαδραματίσει σημαντικό ρόλο στις κοινές μας προσπάθειες για την αντιμετώπιση των διεθνών απειλών και στην ενίσχυση της ασφάλειας και της σταθερότητας στην Ανατολική Μεσόγειο».\nΕπανέλαβε τη θέση των ΗΠΑ ότι η Κυπριακή Δημοκρατία έχει το δικαίωμα να αναπτύξει και να εκμεταλλευτεί τους φυσικούς της πόρους, προσθέτοντας ότι «πιστεύουμε ότι οι πόροι αυτοί πρέπει να κατανέμονται ισότιμα μεταξύ των δύο κοινοτήτων στο πλαίσιο μιας διευθέτησης».\n«Πιστεύουμε επίσης ότι οι στρατιωτικές απαντήσεις σε πιθανές εμπορικές διαμάχες δεν είναι κατάλληλες», τόνισε.\nΗ Πρέσβειρα είπε επίσης ότι ακόμη και όταν ανακαλυφθούν κοιτάσματα, η ανάπτυξη αυτών των πόρων και η πώλησή τους είναι θέμα ετών, ίσως ακόμη και μιας δεκαετίας.\n«Υπάρχει επομένως αρκετός χρόνος για να λειτουργήσουν οι πολιτικές διαδικασίες πριν κάποιος δει οικονομικές αποδόσεις», τόνισε.\nΑναφερόμενη στο Κυπριακό, είπε ότι οι ΗΠΑ πιστεύουν ότι μια διζωνική, δικοινοτική ομοσπονδία θα προσφέρει το καλύτερο μέλλον στο νησί.\nΗ Πρέσβειρα περιέγραψε ένα λαμπρό μέλλον για την Κύπρο με ορίζοντα το 2030.\n‘Βλέπω μια ενοποιημένη Κύπρο το 2030 ως μια ισχυρή περιφερειακή οικονομική δύναμη. Mια ναυτιλιακή βιομηχανία που δεν είναι μόνο στις πρώτες 10, αλλά μια από τις δύο ή τρεις πιο σημαντικές στον κόσμο. Mια ενοποιημένη Κύπρο με μια ενσωματωμένη τουριστική οικονομία που να περικλείει όλα αυτά τα υπέροχα πράγματα που έχει να προσφέρει το νησί. Και πέραν αυτού έναν ενοποιημένο και ακμαίο χρηματοπιστωτικό τομέα, τα ευρέως διαδεδομένα Αγγλικά να δημιουργούν έναν κόμβο ανώτερης εκπαίδευσης για την περιοχή και αν αναπτυχθεί και η ενέργεια, τότε ξαφνικά το όραμα αυτό διευρύνεται. Και τότε θα μπορούσα να φανταστώ την Κύπρο ως τη Νορβηγία της ενέργειας ή τη Σιγκαπούρη των χρηματοοικονομικών υπηρεσιών στην Ανατολική Μεσόγειο».\nΗ Πρέσβειρα εξέφρασε την ισχυρή υποστήριξη των Ηνωμένων Πολιτειών στις τριμερείς συνεργασίες Κύπρου, Ελλάδας με Ισραήλ και Αίγυπτο, λέγοντας ότι προσβλέπουν στη συνέχιση της εμβάθυνσης αυτών των τριμερών και θα τις υποστηρίξουν με κάθε δυνατό τρόπο.\nΑναφέρθηκε επίσης στις αμερικανικές επενδύσεις στην Κύπρο, λέγοντας ότι οι αμερικανικές εταιρείες δραστηριοποιούνται όλο και περισσότερο στους τομείς της ενέργειας, των ασφαλίσεων, των τραπεζών και άλλων χρηματοπιστωτικών υπηρεσιών, του τουρισμού και της τριτοβάθμιας εκπαίδευσης.\n«Οι αμερικανικές εταιρείες στην Κύπρο έχουν δημιουργήσει, άμεσα ή έμμεσα μέσω επενδύσεων, περίπου 5.000 θέσεις εργασίας εδώ. Αναμένουμε ότι ο αριθμός αυτός θα αυξηθεί», είπε η Πρέσβειρα των ΗΠΑ.\nΗ κ. Ντόχερτι κλήθηκε από το κοινό να αναφέρει εάν η θέση που εξέφρασε ότι "οι πόροι πρέπει να κατανέμονται ισότιμα μεταξύ των δύο κοινοτήτων" εννοεί 50-50. Απάντησε ότι υψηλόβαθμοι Ε/κ κάνουν λόγο για ισότιμη κατανομή και ότι δεν εξαρτάται από την ίδια να αναφέρει πώς οι πόροι θα διαμοιραστούν καθώς αυτό θα πρέπει να συζητηθεί. Εμείς, είπε, στηρίζουμε τη δημόσια γραμμή στο νησί.\nΕξάλλου, απαντώντας στην ίδια ερώτηση, ο Υπουργός Εξωτερικών είπε ότι πρέπει να αναμένουμε τουλάχιστον 5-6 χρόνια μέχρι να είμαστε σε θέση να μιλούμε για κέρδη από τους υδρογονάνθρακες, και είπε ότι υπάρχει ήδη στο τραπέζι των συνομιλιών μια σύγκλιση.\nΤόνισε ότι το "ισότιμη κατανομή" δεν σημαίνει κατ’ ουδένα τρόπο 50-50.\n«Θέλω να ξεκαθαρίσω αυτό το σημείο», είπε ο Υπουργός Εξωτερικών.\nΕίπε επίσης ότι η συμπεριφορά της Τουρκίας στην ΑΟΖ της Κύπρου σαφώς και δεν αποσκοπεί στην προστασία των δικαιωμάτων των Τουρκοκυπρίων, αλλά έχει να κάνει με τα συμφέροντα της ίδια της Άγκυρας.\nΕξάλλου, στην δική του παρέμβαση, ο Ισραηλινός αξιωματούχος αναφέρθηκε στην τριμερή συνεργασία μεταξύ Ισραήλ, Κύπρου και Ελλάδας, λέγοντας ότι πρόκειται για μια συνεργασία σταθερότητας και δημοκρατίας. Αναφέρθηκε επίσης στον αγωγό EastMed επισημαίνοντας ότι η ενέργεια μπορεί να αποτελέσει τα θεμέλια της ειρήνης στην περιοχή.\nΣημειώνοντας ότι δεν είναι όλοι ικανοποιημένοι από τη δύναμη που έχει αυτή η συνεργασία, εξέφρασε την υποστήριξη και την αλληλεγγύη του Ισραήλ προς την Κύπρο κατά την άσκηση των κυριαρχικών δικαιωμάτων στην ΑΟΖ της.\nΕίπε ότι το Ισραήλ προσπάθησε στο παρελθόν να επιτύχει μια προσέγγιση με την Τουρκία, αλλά δεν υπήρξε επιτυχία.\nΑυτό είναι ατυχές, είπε, αλλά σημείωσε ότι αυτό δεν σημαίνει ότι στο μέλλον το Ισραήλ δεν θα είναι ανοιχτό σε μια προσέγγιση, αφού, όπως ανέφερε, είναι προς το συμφέρον όλων των χωρών της περιοχής να έχουν μια ειρηνική σχέση με την Τουρκία.\nΤόνισε ότι η συνεργασία Κύπρου-Ισραήλ-Ελλάδας είναι ζωτικής σημασίας για την ασφάλεια της Δύσης και πρόσθεσε ότι το Ισραήλ θα σταθεί στο πλευρό της Κύπρου, της Ελλάδας και άλλων χωρών της περιοχής προκειμένου να αντισταθούν στις αυξανόμενες απειλές, τις οποίες θα προσπαθήσουν να επιλύσουν διπλωματικά, αλλά αν αυτό δεν επιτευχθεί, τότε θα συμπαρασταθούν η μια χώρα στην άλλη με στρατηγικό τρόπο.


Μπράβο παιδιά! Μπράβο Θύρα 7... ~ EΡΥΘΡΟΛΕΥΚΑ ΝΕΑ\nΤα συγχαρητήριά του στους συμπαίκτες του αλλά και στους οπαδούς του Ολυμπιακού, μοίρασε ο Μπάλαζ Μέγιερι μετά τη δύσκολη νίκη επί του Πανθρακικού.\nΗ νίκη (1-0) του Ολυμπιακού επί του Πανθρακικού ήρθε με μεγάλη δυσκολία, ωστόσο σύμφωνα με τον Μπάλαζ Μέγιερι, σημαντικό ρόλο για το «τρίποντο» έπαιξαν τόσο οι συμπαίκτες του, όσο και οι «ερυθρόλευκοι» οπαδοί που ήταν στις εξέδρες του ΔΑΚ Κομοτηνής.\n«Δύσκολες συνθήκες σήμερα. Αλλά δείξαμε πως μπορούμε να παλέψουμε και να έχουμε τη ψυχή να πάρουμε τους τρεις βαθμούς. Μπράβο παιδιά!! Μπράβο Θύρα 7 επίσης!», έγραψε στο Twitter ο Μπάλαζ Μέγιερι μετά τη δύσκολη νίκη των «ερυθρολεύκων» στην Κομοτηνή.


Η Zendaya με Alaïa στο κόκκινο χαλί της Βενετίας. Iconic\nKristy Sparow/Getty Images/Ιdeal Image\n“I must be dreaming”, τραγουδούσε ο Neil Sedaka και αυτό ακριβώς συνέβη όταν είδα αυτή την εμφάνιση της Zendaya στο κόκκινο χαλί του Φεστιβάλ Βενετίας. Όνειρο.\nΤο 78ο Φεστιβάλ Βενετίας ξεκίνησε την 1η Σεπτεμβρίου και το κόκκινο χαλί ήταν αυτό που θέλαμε να δούμε. Πιο απελευθερωμένο, πιο bold και γεμάτο φαντασία. Σε κάθε πρεμιέρα μετράμε αμέτρητες εντυπωσιακές εμφανίσεις με αποκορύφωμα το σαββατοκύριακο που μας πέρασε. Η Dakota Johnson με ένα φανταστικό φόρεμα γεμάτο κρυστάλλους, η Kate Hudson με ένα κατακόκκινο, αέρινο φόρεμα από τούλι, η Cynthia Errivo με ένα φόρεμα-έργο τέχνης (όπως πολύ σωστά έγραψε η Κέλλυ Νόβακ) και φυσικά η Zendaya.\nΤι να πρωτοπεί κανείς για τη Zendaya; Η πρωταγωνίστρια του πολυαναμενόμενου Dune «κλέβει» κάθε φορά την παράσταση. Όσο κλισέ και αν είναι αυτό. Με αυτό το φανταστικό, nude leather dress του οίκου Balmain και με το λευκό Valentino φόρεμα και ένα oversized μαύρο σακάκι. Like a boss. Η 26χρονη είναι style icon και δύσκολα το αμφισβητεί κανείς αυτό. Την Δευτέρα, 6 Σεπτεμβρίου έκανε ακόμη μία φανταστική εμφάνιση. Για το photocall του Dune φωτογραφήθηκε στο πλευρό του Timothée Chalamet με ένα outfit που σχεδίασε ο creative director Pieter Mulier για τη Spring/Summer 22 συλλογή του οίκου Alaïa.\nΗ Zendaya με Alaïa στο κόκκινο χαλί της Βενετίας\nΤο look που φόρεσε η Zendaya ανήκει στη Spring/Summer 22 συλλογή που παρουσίασε ο νέος καλλιτεχνικός διευθυντής του Alaïa τον περασμένο Ιούλιο στην Εβδομάδα Υψηλής Ραπτικής στο Παρίσι. Πιο συγκεκριμένα, αποτελείται από ένα μακρυμάνικο πλεκτό crop top με lazer cut λεπτομέρειες και μία mermaid φούστα με μαύρα φτερά στο τελείωμα. Σε ένα βαθύ μωβ χρώμα που κόβει την ανάσα. Η εμφάνισή της ολοκληρώθηκε με ένα ζευγάρι ψηλοτάκουνα πέδιλα Jimmy Choo και ήταν υπέροχη. Αξίζει να σημειώσουμε πως είναι η πρώτη celebrity που φοράει ρούχο από αυτή τη συλλογή και με μία φράση είναι σαν να σχεδιάστηκε αποκλειστικά για εκείνη.


Νέα Δημοκρατία και ΠΑΣΟΚ τσακίζουν τους μικρομεσαίους και στρώνουν το χαλί στις πολυεθνικές και τα κτηματομεστικά funds\nΔεν εξηγείται αλλιώς, γιατί τόσο μίσος για τις μικρομεσαίες επιχειρήσεις. Δεν εξηγείται αλλιώς γιατί χτυπιέται έτσι ο βασικός παραγωγικός ιστός της χώρας.\nΕκατοντάδες χιλιάδες λουκέτα την τριετία της οικονομικής αρπαγής. Και μάλιστα από παραγωγικές επιχειρήσεις.. και όχι «μαγαζάκια» της γειτονιάς που συνηθήζουν να λένε οι πρόθυμοι παπαγάλοι.\nΕκατομμύρια άνεργοι και κούρεμα των ήδη πληρωμένων εισφορών στις συντάξεις και τους μισθούς, για να στηθεί το πολιτικό ψέμα του πρωτογενούς πλεονάσματος.\nΤο μίσος ...το αποδεικνύουν ακόμη και τα νούμερα που έχουν δημοσιευτεί και αφορούν τα δισεκατομμύρια των ληξιπρόθεσμων οφειλών. Οι οποίες ΚΑΙ φυσικά δεν ρυθμίζονται είτε γιατί οι ρυθμίσεις είναι «κωμωδία» (ούτε 0,5% δεν εισέπραξε το δημόσιο), είτε γιατί δεν υπάρχει ρευστότητα που να δημιουργεί τζίρο.\nΌλα αυτά τα χρέη που έχουν ψηφιστεί ως χαράτσι στο κεφάλι όλων των Ελλήνων, από ΝΔ και ΠΑΣΟΚ και από κάποιους πρόθυμους ανεξάρτητους καιροσκόπους, αυτομάτως έχουν ποινικοποιηθεί. Έτσι αυθαίρετα και αντισυνταγματικά και μάλιστα ως διαρκές αυτόφωρο!!\nΠου οδηγεί όλο αυτό; Φυσικά σε αυτοκτονίες, τις χιλιάδες που κρύβονται από τα Megάλα μέσα ενημέρωσης (μία-δύο τουλάχιστον κάθε ημέρα). Σε ανεργία. Σε μείωση τζίρου. Σε εξαθλίωση των επιχειρήσεων και των οικογενειών που βρίσκονται πίσω από αυτές. Σε καθημερινές τραγωδίες εξευτελισμού των ανθρώπων που χρόνια τώρα παλεύουν.\nΠοιος κερδίζει από αυτό; Μόνο οι πολυεθνικές και οι μεγάλες κατασκευαστικές που στήνουν τις υπερ-επιχειρήσεις, για να φτιάξουν την αγορά στα μέτρα τους. Σε όλους τους τομείς ακόμη και στην νο1 πηγή, τον τουρισμό. Δεκάδες μικρομεσαία καταλύματα κλείνουν καθημερινά. Με υπαλλήλους σκλάβους των 300 ευρώ.\nΚερδίζουν τα κτηματομεσιτικά fundsπου περιμένουν να πάρουν τα κατασχεμένα ακίνητα (πρωτίστως από Εφορία και Ταμεία) των μεροκαματιάρηδων που λύγισαν στην οικονομική κατοχή, για να πουλήσουν το όνειρο της Μεσογείου και του ήλιου, στους Βορειοευρωπαίους.\nΥπάρχει σχέδιο εξαθλίωσης και εκτελείται.\nΤο πολιτικό σύστημα στο σύνολό του, ανίκανο να το αντιμετωπίσει, είτε γιατί είναι διαβρωμένο είτε γιατί είναι ανίκανο, απλά το παρακολουθεί!\nΟι επικείμενες εκλογές, τελευταία ελπίδα δημοκρατικής σωτηρίας και ρήξης με την εθνική κατάθλιψη και την καταστροφή.\nΚάτι νέο, κάτι καινούργιο πρέπει να δημιουργηθεί, να πάρει την Ελλάδα από τα χέρια των ολετήρων.\nΑυτών που σήμερα τσακώνονται για τον Τζιτζικώστα και τον Καρυπίδη..


Καμπανιά εμβολιασμού κατά του covid-19 μέσω του Social Innovation Piraeus για τον πληθυσμό του Δήμου Πειραιά – ΚΟ.Δ.Ε.Π.\nΚαμπανιά εμβολιασμού κατά του covid-19…\nΤα εμβόλια κατά της covid-19 είναι πλέον διαθέσιμα για όλους τους ωφελούμενους της ΟΧΕ και τους δημότες του Πειραιά. Εγκεκριμένα, από τους αρμόδιους διεθνείς και εθνικούς οργανισμούς, τον Παγκόσμιο Οργανισμό Υγείας, τον EMA (European Medicines Agency) και τον FDA (US Food and Drug Administration), είναι εδώ για να μας χαρίσουν την ελευθερία. Μέχρι στιγμής, στην Περιφερειακή Ενότητα Πειραιά, έχουν πραγματοποιηθεί συνολικά 245.046 εμβολιασμοί, ποσοστό ιδιαίτερα μικρό, αν αναλογιστεί κανείς ότι ο πληθυσμός της ανέρχεται σχεδόν στους 450.000 κατοίκους.\nΣυνολικά στην χώρα έχουν πραγματοποιηθεί 9.047.624 εμβολιασμοί, ενώ το ποσοστό των πλήρως εμβολιασμένων ανέρχεται μόλις στο 40%, με τους ειδικούς να θέτουν τη δημιουργία τοίχους ανοσίας στο 80% κι αυτό μάλιστα ιδανικά να επιτευχθεί μέχρι το τέλος του καλοκαιριού. Τα ποσοστά αυτά κάνουν ακόμα πιο επιτακτική την ανάγκη άμεσου εμβολιασμού τόσο των δημοτών του Πειραιά και των ωφελούμενων της ΟΧΕ, όσο και του συνολικού πληθυσμού της χώρας, προκειμένου να προλάβουμε ένα τέταρτο κύμα πανδημίας το ερχόμενο φθινόπωρο.\nΔιαβάστε την καμπάνια για τον εμβολιασμό εδώ.\nΚατηγορία: Ειδήσεις 9 Ιουλίου 2021


Καιρός – Πιερία: Το τραγικό παιχνίδι της μοίρας πίσω από τον θάνατο της γιατρού – Οι τελευταίες στιγμές της | Αληθινές Γυναίκες\nΗ παιδίατρος Βούλα Καραγιάννη πνίγηκε στην Πιερία κατά τη διάρκεια της κακοκαιρίας. Πήγαινε με το αυτοκίνητό της, επίσκεψη σε φιλικό σπίτι αλλά δεν κατάφερε να φτάσει. Συγκλονισμένοι , στενοί συγγενείς της.\nΝεκρή εντοπίστηκε η 55χρονη γιατρός σε ρέμα στην Σκοτίνα Πιερίας. Αρχικά βρέθηκε το αυτοκίνητό της, το οποίο παρασύρθηκε, λόγω της κακοκαιρίας και ξεκίνησαν οι έρευνες της Πυροσβεστικής Υπηρεσίας για τον εντοπισμό της. Σε κοντινή απόσταση βρέθηκε και η άτυχη γυναίκα, χωρίς της αισθήσεις της και παραλήφθηκε από ασθενοφόρο του ΕΚΑΒ. Στην επιχείρηση συμμετείχαν 9 πυροσβέστες με 3 οχήματα.\nΗ είδηση σκόρπισε θλίψη σε συγγενείς, φίλους και συναδέλφους. Είναι χαρακτηριστικά τα λόγια του Πρόεδρου του Ιατρικού Συλλόγου Πιερίας, Ηρακλή Τσανικίδη στο newsit.gr: «Πρόκειται για μια μεγάλη απώλεια. Ήταν μία εξαιρετική γιατρός με πολλά χρόνια εμπειρίας. Κι εγώ προσωπικά και ο Ιατρικός Σύλλογος Πιερίας αισθανόμαστε μεγάλη οδύνη για τον χαμό της. Είμαστε σε κατάσταση σοκ, δεν γνωρίζουμε ακόμα πολλές λεπτομέρειες. Ήταν μητέρα τριών παιδιών.\nΗ μία της κόρη της είναι αγροτική γιατρός στο Γενικό Νοσοκομείο Κατερίνης και δουλεύουμε μαζί. Σήμερα το πρωί ήρθε στην εφημερία μας κανονικά. Είχε όμως μεγάλη αγωνία και μας είπε ότι έψαχνε την μητέρα της. Δεν μπορούσαν να την βρουν. Και μετά από λίγη ώρα έμαθε τα δυσάρεστα και ζήτησε να φύγει από την εφημερία, όπως και έγινε. Είναι πολύ σημαντική απώλεια για όλους μας».\nΠροηγούμενο άρθροΤραγωδία στην Πιερία: Νεκρή 55χρονη παιδίατρος που παρασύρθηκε από χείμαρρο\nΕπόμενο άρθροΈγκλημα στην Κυπαρισσία: Αυτοκτόνησε στις φυλακές Ναυπλίου ο Ρουμάνος κατηγορούμενος για την «τσιμεντωμένη» γυναίκα


Η Kate Middleton σίγουρα ξέρει πώς να ντύνεται με στυλ και οικονομικά.\nΗ Δούκισσα του Κέιμπριτζ εμφανίστηκε με φόρεμα Zara αξίας 22 δολαρίων όταν επισκέφθηκε την Τρίτη το πανεπιστήμιο University College London.\nΗ 39χρονη βρετανίδα δούκισσα φαίνεται πανέμορφη με το ασπρόμαυρο φόρεμα pied-de-poule από το Zara, και ξόδεψε μόλις 22 δολάρια. Όλο το outfit της ήταν πολύ προσεγμένο και το ολοκλήρωσε με ένα ζευγάρι γόβες Hugo Boss και ένα minimal ζευγάρι διαμαντένια σκουλαρίκια Mappin & Webb. Οι βασιλικοί followers της μπορεί να έχουν παρατηρήσει ότι πολλά από τα ρούχα της τα ξαναφοράει αρκετές φορές και αυτό έχει να κάνει με τον τρόπο που θέλει και εκείνη να συμβάλλει στη μείωση της οικολογικής επιβάρυνσης του πλανήτη.\nKATE MIDDLETONROYALSTYLEZARAΚΕΙΤ ΜΙΝΤΛΕΤΟΝ


Γκίλτζιους-Αλεξάντερ: Στην Οκλαχόμα κέρδισαν τον πρώτο «λαχνό»! (pics & vids) | ΝΒΑ & Oklahoma City Thunder | gazzetta.gr\nΣάββατο, 25 Ιανουαρίου 2020 - 13:26\nΟ Σάι Γκίλτζιους Αλεξάντερ κάνει φοβερά πράγματα με τη φανέλα της Οκλαχόμα και το gazzetta.gr στέκεται στον νέο σταρ της πόλης που έχει βρει το ιδανικό περιβάλον για να ξεδιπλώσει το πλούσιο ταλέντο του.\nΤο καλοκαίρι η Οκλαχόμα αποχωρίστηκε τον Πολ Τζορτζ και απέκτησε εκτός των μελλοντικών picks, τους Ντανίλο Γκαλινάρι και Σάι Γκίλτζιους-Αλεξάντερ. Όπως ήταν φυσικό στο trade αυτό όλοι ασχολήθηκαν με τον Πολ Τζορτζ, ο οποίος πήγε στους Κλίπερς και έφτιαξε ένα υπέροχο δίδυμο με τον Καουάι Λέοναρντ με σκοπό να κατακτήσουν το πρωτάθλημα. Ελάχιστοι ασχολήθηκαν με την Οκλάχόμα και οι περισσότεροι βιάστηκαν να την βγάλει εκτός συζήτησεις για τα playoffs.\nΌμως οι Θάντερ (πριν λίγες ώρες επικράτησαν με το εντυπωσιακό 140-111 των Χοκς) δεν πτοήθηκαν και με το... διαμαντάκι που απέκτησαν και ακούει στο όνομα Γκίλτζιους-Αλεξάντερ έχουν καταφέρει να εκπλήξει ευχάριστα τους πάντες και με την μέχρι τώρα εικόνα τους, δείχνουν έτοιμοι να μπουν στην postseason, όντας αυτή τη στιγμή στην 7η θέση της Δύσης. Ο Σάι νιώθει καλά, είναι πρωταγωνιστής και δείχνει να αντέχει το φορτίο του ηγέτη που μοιράζεται με τον σαφώς πιο μπαρουτακαπνισμένο Κρις Πολ.\nΤο gazzetta.gr ξεχωρίζει την επίδραση που έχει ο Σάι στο παιχνίδι του συνόλου του Μπίλι Ντόνοβαν και στέκεται στον εξαιρετικό γκαρντ που έχει μόλις 2 χρόνια στη λίγκα, αλλά παίζει με το καθαρό μυαλό και την εμπειρία βετεράνου.\nΠρώτος σκόρερ, εξαιρετικός αμυντικός\nΟ Σάι είναι ο ηγέτης των Θάντερ μαζί με τον Κρις Πολ. Μαζί με τον CP3 έχουν βγει πολλές φορές μπροστά σε οριακά ματς και τα έχουν κρίνει με τις προσπάθειες τους. Ο δευτεροετής γκαρντ διαβάζει υπέροχα τις αντίπαλες άμυνες και διαθέτει το ένστικτο του σκόρερ, κάτι που του επιτρέπει να είναι ο πρώτος σκόρερ της ομάδας του με 19.8 πόντους μέσο όρο. Μοιράζει 3.1 ασίστ ανά ματς, ενώ είναι ο 2ος ριμπάουντερ (6 μέσο όρο) της ομάδας πίσω από τον απλησίαστο σε αυτό τον τομέα (Άνταμς).\nΜία από τις αγαπημένες του κινήσεις είναι να παίρνει τον αριστερό διάδρομο και να τελειώνει τη φάση με το μπάσιμο, ενώ γενικότερα αρέσκεται στο να πλησιάζει το καλάθι και να σκοράρει κοντά σε αυτό, αφού είναι πολύ γρήγορος και το εκμεταλλεύεται έξοχα. Πολλές φορές πάει στην επαφή και πετυχαίνει γκολ-φάουλ, αφού δεν φοβάται να βάλει δυνατά το σώμα του.\nΜπορεί να σκοράρει από μέση απόσταση, μπορεί να βάλει τρίποντο, ξέρει το κατάλληλο timing για την πάσα που θα βγάλει ελεύθερο τον συμπαίκτη του. Σουτάρει με 34% τρίποντα και προσθέτει ακόμα μια λύση στη... φαρέτρα του Ντόνοβαν σε αυτήν τη κατηγορία. Ικανότατος ντρίμπλές, εξαιρετικός στο να αλλάζει γρήγορα κατεύθυνση. Σε αρκετές περιπτώσεις ζητά το screen από τον ψηλό, παίρνει το πλεονέκτημα και εκτελεί είτε για τρεις, ή πλησιάζοντας το καλάθι.\nΗ επιθετική του ικανότητα δεν επηρεάζει την προσήλωση του στην άμυνα. Αποτελεί έναν από τους πιο τίμιους περιφερειακούς αμυντικούς της λίγκας, κάτι που φαίνεται από τα νούμερα του. Μετρά 1.5 κλεψίματα μέσο όρο, ενώ έχει και 0.6 μπλοκ ανά παιχνίδι. Ξέρει τον τρόπο να γίνεται βδέλα στον αντίπαλο του και να του βγάζει το λάδι.\nΗ... διαβολοβδομάδα με τα ρεκόρ\nΟ Αλεξάντερ σε διάστημα μιας εβδομάδας έκανε 2 εκπληκτικές εμφανίσεις και έγραψε ρεκόρ.\nΟ γκαρντ της Οκλαχόμα έκανε πράματα και θάματα κόντρα στη Μινεσότα, γράφοντας ιστορία.\nΈγινε ο 2ος γκαρντ στην ιστορία μετά τον Ουέστμπρουκ με triple double 20+ πόντων και 20+ ριμπάουντ τα τελευταία 30 χρόνια.\nΕπιπλέον έγινε ο νεότερος παίκτης όλων των εποχών στη λίγκα με triple double συνδυασμένο με 20+ ριμπάουντ, ξεπερνώντας τον Σακίλ Ο'Νίλ. Τα 20 ριμπάουντ που μάζεψε είναι ρεκόρ καριέρας.\nΕπτά μέρες μετά έκανε την καλύτερη εμφάνιση της καριέρας του στο ΝΒΑ.\nΟ γκαρντ των Θάντερ μέτρησε 32 πόντους και πέτυχε career high.\nΔεν φοβάται να βγει μπροστά σε κρίσιμες καταστάσεις\nMαζί με τον Κρις Πολ αποτελούν βάση αριθμών το κορυφαίο clutch δίδυμο περιφερειακών στη λίγκα. Ο Σάι είναι υπεύθυνος για 4 πόντους ανά αγώνα της ομάδας σε τέτοιες καταστάσεις. Σουτάρει με 67%, ενώ έχει 82% στις βολές. Δεν είναι λίγες οι φορές που πήρε την ευθύνη όταν η μπάλα ζύγιζε τόνους και δικαιώθηκε.\nKόντρα στους Σίξερς έβαλε 6 πόντους στην παράταση και βοήθησε στη νίκη των Θάντερ. Στο έξτρα πεντάλεπτο μίλησε και με τους Τίμπεργουλβς, αφού πέτυχε 11 πόντους στην επικράτηση της Οκλαχόμα. Απέναντι στους Χόρνετς πέτυχε 6 πόντους στα 2 τελευταία λεπτά της 4ης περιόδου, ενώ ευστόχησε σε κρίσιμη βολή στην παράταση.\nΔεν μάσησε και απέναντι στους πρωταθλητές. Στα 36 δευτερόλεπτα για το τέλος, σκόραρε για το 98-97 για τη νίκη της Οκλαχόμα. Με τους Μάβερικς πάλι κλείδωσε το ματς. Η παράταση του πάει και το έδειξε και απέναντι στους Νετς με 6 πόντους, 4 κρίσιμες βολές και μια πολύ σημαντική εμφάνιση. Δεν είχε πρόβλήμα να διαλύσει και τον Χάρντεν, σκοράροντας 4 πόντους στο τελευταίο λεπτό για 112-107 των Θάντερ.\nΠέρυσι κολύμπησε στα playoffs\nTην σεζόν που μας πέρασε οι Κλίπερς συναντήθηκαν στον πρώτο γύρο των playoffs με τους Ουόριορς και δεν ήταν εύκολη λεία. Οι... πολεμιστές επικράτησαν με 4-2. ωστόσο η ομάδα του Λος Άντζελες έκανεν 2 break, με τον Γκίλτζιους-Αλεξάντερ να βάζει το λιθαράκι του στην υπερπροσπάθεια της ομάδας του. Σε 6 ματς στην postseason είχε 13.7 πόντους και 3 ασίστ, ενώ σούταρε με 50% τρίποντα.\nΗ Οκλαχόμα γνωρίζει πως φέτος ο Σάι θα είναι ακόμα πιο έτοιμος σε περίπτωση που η ομάδα παίξει στα playoffs. Άλλωστε όσο παραπάνω παίζει ένας μελλοντικός σταρ του ΝΒΑ στην postseason, τόσο καλύτερα μαθαίνει να ανταποκρίνεται σε ματς που διακυβεύονται πολλά.\nΟι 3 γκαρντ στην βασική πεντάδα\nΌταν ο Ντόνοβαν έχει στο παρκέ μαζί τους Αλεξάντερ, Σρούντερ και Πολ, η ομάδα του ανταποκρίνεται εξαιρετικά. Είναι το τέχνασμα που χρησιμοποιεί και αλλάζει τις ισορροπίες στο ματς. Η τριάδα αυτή έχει το καλύτερο offensive rating στο ΝΒΑ. Συνήθως ο προπονητής των Θάντερ επιλέγει και τους Γκαλινάρι και Άνταμς στην 5άδα μαζί με τα 3 γκαρντ που κινούν τα νήματα.\n«Έχεις 4 playmakers (εννοεί και τον Γκαλινάρι που είναι καλός χειριστής) που ασκούν πίεση σε διαφορετικά σημεία του παρκέ. Και οι 4 μπορούν να μπουν στο ζωγραφιστό και να σκοράρουν. Είναι πολύ εύκολο με τις αλλαγές. Είναι ικανότατοι στην επίθεση, ενώ βγάζουν την αντίπαλη άμυνα από την ισορροπία. Μπορούν να κρδίσουν τον προσωπικό τους αντίπαλο όποτε το θελήσουν», ήταν τα λόγια του.\nΗ τριάδα αυτή κάνει θαύματα και στην περιφειακή άμυνα όταν παίζει παρέα. Οι αντίπαλες ομάδες σουτάρουν με ποσοστό κοντά στο 28% από το τρίποντο, όταν ο Ντόνοβαν παίζει με τους 3 γκαρντ. Επιπλέον συνεισφέρουν με τους 55 πόντους μέσο όρο περίπου που πετυχαινουν. Ο Αλεξάντερ μετρά, ο Σρούντερ έχει, ενώ ο Πολ βάζει, ενώ δίνει και περισσότερη βαρύτητα στον δημιουργικό τομέα από τους άλλους 2.\nΠλησιάζουμε σιγά-σιγά στο All Star Game και οι Θάντερ δείχνουν σε εξαιρετική κατάσταση. Ο Σάι Γκίλτζιους-Αλεξάντερ έχει πιάσει από τα μαλιά την ευκαιρία να λάμψει στην Οκλαχόμα και είναι σίγουρο πως θα μας απασχολήσει για πολλά χρόνια ακόμα. Βελτιώνεται συνεχώς, δουλεύει ασταμάτητα και είναι απόλυτα προσηλωμένος σε αυτό που κάνει. Οι Θάντερ στην περίπτωση του δείχνουν να έχουν πιάσει την... καλά, να έχουν πιάσει το λαχείο. Ο Σάι είναι το παρόν και το μέλλον των Θάντερ, κάτι που γνωρίζουν πολύ καλά στην Οκλαχόμα. Τον πιστεύουν και προσδοκούν πως θα τους οδηγήσει ψηλά. Το γεγονός πως δίπλα του έχει έναν point guard σαν τον Κρις Πολ είναι το καλύτερο... σχολείο για εκείνον.\nΧωρίς Ντέρικ Ρόουζ το Skills Challenge του NBA All-Star Game (pics)


Αφιλόξενη πόλη για ποδηλάτες το Ηράκλειο - Ειδήσεις - Νέα Κρήτη\nΤώρα διαβάζετε: Αφιλόξενη πόλη για ποδηλάτες το Ηράκλειο\nΑνανέωση 14/05/2015, 12:59\nΑφιλόξενη πόλη για ποδηλάτες το Ηράκλειο\nΑφιλόξενη έως επικίνδυνη πόλη το Ηράκλειο. Δεν είναι μεγάλη κουβέντα, αλλά φυσικά δεν αφορά ευτυχώς όλους τους κατοίκους ή τους επισκέπτες του.\nΑφορά, και μάλιστα καίρια, όσους επιχειρούν να ψυχαγωγηθούν ή ακόμη και να πάνε στη δουλειά τους με το καλύτερο και πιο οικολογικό μέσο μεταφοράς που έχει υπάρξει ποτέ. Το ποδήλατο.\nΟι παράγοντες της επικινδυνότητας, που δεν είναι λέξη καθόλου υπερβολική, είναι πολλοί. Πρώτα απ' όλα η δική μας έλλειψη παιδείας. Όχι μόνο οδηγικής. Γενικά. Γιατί; Γιατί, όταν βλέπουμε έναν ποδηλάτη ενώ εμείς οδηγούμε, δεν τον αντιμετωπίζουμε επίσης ως οδηγό ενός άλλου οχήματος, γεγονός που θα μας υποχρέωνε να σεβαστούμε τους στοιχειώδεις κανόνες κυκλοφορίας. Τον αντιμετωπίζουμε ως μια ενοχλητική παρουσία, που δυσκολεύει τις δικές μας οδικές "μανούβρες" και το ενδεχόμενο να θέλουμε να αναπτύξουμε μεγάλη ταχύτητα ακόμη και μέσα στους αστικούς δρόμους.\nΚάδοι απορριμμάτων πάνω ακριβώς στον ποδηλατόδρομο.\nΣτην πράξη, όλοι οι οδηγοί στο Ηράκλειο βλέπουμε τους ποδηλάτες ως πρόβλημα, και δεν είναι υπερβολή, αλλά τους βλέπουμε και ως εν δυνάμει θύματα, και μάλιστα με δική τους υπαιτιότητα, αφού... τόλμησαν να κυκλοφορήσουν στο δρόμο. Από 'κει και πέρα, μπαίνει κι ένα άλλο ζήτημα. Οι ευθύνες του Δήμου, που ως αρμόδια Αρχή θα μπορούσε να είχε κάνει τη ζωή όλων ευκολότερη, να είχε μειώσει τον κυκλοφοριακό φόρτο και την εκπομπή των ρύπων με το σχεδιασμό ποδηλατοδρόμων στο υφιστάμενο οδικό δίκτυο. Το Ηράκλειο βέβαια, τόσο η παλιά πόλη εντός των τειχών όσο και οι συνοικίες, έχει δομηθεί, πλην της Αλικαρνασσού, άναρχα. Το δε ανάγλυφο του εδάφους, με τους πολλούς λόφους και τα ρέματα, κάνει όντως μια τέτοια προοπτική δύσκολη, αλλά όχι ανέφικτη. Τουλάχιστον στο κύριο αστικό δίκτυο θα μπορούσαν να έχουν σχεδιαστεί ποδηλατοδρόμοι. Και είναι αλήθεια πως μια τέτοια προσπάθεια έγινε, κατά τη διάρκεια της ανάπλασης της λεωφόρου Κνωσού. Εκεί όντως σχεδιάστηκε ένας ποδηλατόδρομος. Υπάρχει ακόμη. Αλλά δεν τον βλέπει κανείς. Στην πραγματικότητα δεν τον σέβεται κανείς. Ο ποδηλάτης που θα ξεκινήσει να ακολουθήσει το συγκεκριμένο ποδηλατόδρομο θα υποχρεωθεί να κινηθεί, με άμεσο κίνδυνο της ζωής του, πάνω στη λεωφόρο για έναν απλό λόγο. Ο ποδηλατόδρομος σε όλο του το μήκος χρησιμεύει ως χώρος στάσης και στάθμευσης, αλλά και για την τοποθέτηση ακόμη... διαφημιστικών πινακίδων ή πινακίδων καταστημάτων, αλλά και των κάδων απορριμμάτων.\nΓια μας δεν υπάρχει τίποτα το περίεργο. Για τον επισκέπτη όμως, και όχι μόνο τον ξένο, είναι η απόλυτα τριτοκοσμική εικόνα. Και όταν λέμε όχι τον ξένο, τι εννοούμε; Όσοι από εμάς αισθάνονται περήφανοι για την παιδεία τους, ας πάνε σε μια ξεχασμένη ελληνική πόλη, την Καρδίτσα. Τη μοναδική στην Ελλάδα με πλήρες δίκτυο ποδηλατοδρόμων, που γίνονται απόλυτα σεβαστοί από τους οδηγούς των άλλων οχημάτων, όπως για παράδειγμα στην Ολλανδία.\nΣτη λεωφόρο Κνωσού, πάντως, αν και υποτυπώδης ο ποδηλατοδρόμος, όπως τον χαρακτηρίζει ο ποδηλάτης κ. Μανόλης Καϊσερλής, κανένας δεν τον σεβάστηκε. «Πρώτος-πρώτος ο Δήμος, που τοποθέτησε κάδους και σηματοδότησε σημεία πάρκινγκ. Όλοι συνεχίζουν να παρκάρουν επάνω στον ποδηλατόδρομο. Οι μαγαζάτορες βάζουν ταμπέλες επάνω του και καθένας κάνει οτιδήποτε πάνω σε αυτόν σε όλο του το μήκος, σαν να μην υπάρχει, ενώ θα μπορούσε να είναι υπερυψωμένος, όπως προέβλεπε η αρχική μελέτη. Να είναι, δηλαδή, εντελώς διαχωρισμένος από το δρόμο», τονίζει χαρακτηριστικά.\nΣε όλο το μήκος της λεωφόρου Κνωσού, δεξιά στις άκρες της σταθμεύουν οχήματα, με όσους τολμηρούς ποδηλάτες που θα διέλθουν να κάνουν σλάλομ για να διανύσουν το δρόμο.\nΟ ίδιος αναφέρει επίσης κάτι πολύ σημαντικό: «Ως ποδηλάτες είμαστε εκτεθειμένοι, διότι ο Κώδικας Οδικής Κυκλοφορίας προβλέπει, εφόσον υπάρχει ποδηλατόδρομος, ότι πρέπει ο ποδηλάτης να κινείται πάνω σε αυτόν. Αυτό σημαίνει ότι, αν εγώ δεν μπορώ να κινηθώ στον ποδηλατόδρομο και είμαι στο δρόμο κι έρχεται να με χτυπήσει ένα αυτοκίνητο, θα βρω και τον μπελά μου. Είμαι εκτεθειμένος, διότι δεν επιτρέπεται να κυκλοφορώ στο δρόμο.\nΌποιος κυκλοφορεί στην Κνωσού αυτή τη στιγμή ως ποδηλάτης, με το να υπάρχει αυτή η κατάσταση είναι εκτεθειμένος ανά πάσα στιγμή στον οποιονδήποτε έρθει να τον χτυπήσει».\nΤο μοναδικό σημείο σε όλο το Ηράκλειο που είναι διαγραμμισμένο ως ποδηλατόδρομος αυτή τη στιγμή είναι το τμήμα της λεωφόρου Κνωσού, από το ύψος της γέφυρας της εθνικής έως προς Βενιζέλειο. Μάλιστα, όταν έγινε πριν χρόνια η ανάπλαση της Κνωσού, προβλεπόταν να υπάρχει ποδηλατόδρομος και στις δύο γραμμές κυκλοφορίας της λεωφόρου, οι οποίες και είχαν τελικά διαγραμμιστεί από το Δήμο.\nΜετακινήσεις μετά φόβου: Ξεπερνούν τις 10 χιλιάδες οι ποδηλάτες\n«Η βόλτα του ποδηλάτη στο Ηράκλειο είναι πάρα πολύ δύσκολη. Ερχόμαστε σε αντιπαράθεση με τους οδηγούς. Τσακωνόμαστε μαζί τους. Φίλοι μας έχουν χτυπήσει ή έχουν σκοτωθεί», τονίζει ο πρόεδρος του νεοσύστατου Συλλόγου "Ποδηλατικά Μονοπάτια Κρήτης" κ. Φανούρης Κωστομανωλάκης.\nΑυτό το χάος που επικρατεί και η απουσία των υποδομών αποτρέπει τον κόσμο, όπως αναφέρει, να στραφεί στο ποδήλατο. «Είναι πάρα πολύς κόσμος που προτιμά να κινηθεί με το ποδήλατο, που και την κυκλοφορία θα διευκόλυνε και το περιβάλλον και τη φυσική άσκηση του καθενός. Κι όμως δεν αποφασίζει να το κάνει. Ο λόγος γιατί φοβάται».\nΗ αγορά του ποδηλάτου την ίδια στιγμή έχει αυξηθεί. Σύμφωνα με στοιχεία του ποδηλατικού κινήματος Critical mass, κάθε χρόνο, όπως είπε ο κ. Κωστομανωλάκης, η ομάδα αυτή συγκεντρώνει περίπου χίλια νέα μέλη.\nΑριστερά: Αυτοκίνητα, μηχανάκι, αλλά και ποδήλατο πάνω στον ποδηλατόδρομο της λεωφόρου Κνωσού. Δεξιά: Πέρα από τα παρκαρισμένα οχήματα, εμπόδιο για τη διέλευση των ποδηλάτων αποτελούν και οι κάθε λογής διαφημιστικές πινακίδες των υφιστάμενων στην περιοχή καταστημάτων.\n«Υπολογίζω πως αυτή τη στιγμή τουλάχιστον 10.000 άτομα χρησιμοποιούν το ποδήλατο στο Ηράκλειο. Και είναι πολύ περισσότεροι αυτοί που θέλουν να κάνουν ποδήλατο, αλλά φοβούνται, καθώς δεν υπάρχουν υποδομές. Αρκετοί νέοι ποδηλάτες απογοητεύονται με τη σημερινή κατάσταση, μόλις κάνουν μια-δυο βόλτες. Εγώ αγόρασα τέσσερα ποδήλατα για τα παιδιά μου και πραγματικά στέκουν στην αποθήκη, καθώς τρέμω στην ιδέα μην πάθουν κάποιο ατύχημα αν τα αφήσω να κάνουν ποδηλασία μέσα στην πόλη», πρόσθεσε.\nΘάνατοι και τραυματισμοί: Αυξήθηκαν κατά 28% τα ατυχήματα\nΠέρα από την παραλιακή λεωφόρο, όπου έχει να κάνει με τον ΟΛΗ και υπάρχει πορεία για ποδήλατα από τα Νεώρια, και συγκεκριμένα από την είσοδο του Μαρίνα μέχρι την Αλικαρνασσό, ενώ υπάρχει και ένα τμήμα από τον Καράβολα και πάει κοντά στο Παγκρήτιο, όμως εκκρεμεί η ολοκλήρωσή του, δυστυχώς όλοι οι υπόλοιποι δρόμοι είναι απροσπέλαστοι για τους ποδηλάτες. Αυτό αναφέρει η κ. Εύα Βαγιωνάκη, η οποία ερασιτεχνικά χρησιμοποιεί εδώ και καιρό το ποδήλατο.\n«Πραγματικά το λέω, φοβάμαι να κυκλοφορήσω στο Ηράκλειο και τρέμει η ψυχή μου όταν επιχειρώ να κάνω μια βόλτα πάνω στο ποδήλατο. Γιατί οι οδηγοί των άλλων οχημάτων δεν προσέχουν. Την ίδια ώρα, σε πολλά σημεία της πόλης υπάρχει μεγάλη επικινδυνότητα, όπως για παράδειγμα στην περιοχή των τειχών. Στο νέο τουριστικό χάρτη του Δήμου προτείνονται τα τείχη για περπάτημα, κι όμως χρησιμοποιείται η διαδρομή και ως ποδηλατόδρομος. Σε πολλά σημεία θα πρέπει να γίνουν παρεμβάσεις για να αποκλειστεί η επικινδυνότητα λόγω ύψους. Ας πάρουμε παράδειγμα και το πρόσφατο περιστατικό, που τραυματίστηκε βαριά ο ανήλικος στο Μαρτινέγκο», τόνισε η κ. Βαγιωνάκη.\nΌσον αφορά στους θανάτους και τους τραυματισμούς ποδηλατών στην Κρήτη, μέχρι στιγμής φέτος σε σχέση με το αντίστοιχο περυσινό διάστημα διαγράφεται μια αύξηση της τάξης του 28%! Τα στοιχεία αυτά είναι σύμφωνα με τον πρόεδρο του Συλλόγου Εθελοντών για την Πρόληψη Τροχαίων Ατυχημάτων κ. Γιάννη Λιονάκη.\nΟ ίδιος επισήμανε πως δεν έχουμε ποδηλατόδρομους και δεν έχουμε συνηθίσει στην ευρεία χρήση τους. Δεν είμαστε γνώστες του αντικειμένου και αυτό αποδεικνύεται και από την παντελή έλλειψη χρήσης κράνους ή ανακλαστικών γιλέκων. Ελάχιστοι είναι εκείνοι που τα φορούν, ενώ κάνουν βόλτα με το ποδήλατο.\nΠαράλληλα επισήμανε πως θα πρέπει να συνειδητοποιήσουμε όλοι ότι το ποδήλατο, από τη στιγμή που βγαίνει στο δρόμο ως μέσο μετακίνησης, γίνεται μέρος της κυκλοφορίας και θα πρέπει να τηρούνται οι κανόνες του ΚΟΚ.\nΤρία περιστατικά σε τρεις μέρες\nΠάντως, πρέπει να επισημανθεί ότι μέσα σε τρεις μέρες σημειώθηκαν τρία διαφορετικά ατυχήματα στην Κρήτη με πρωταγωνιστές ποδηλάτες.\nΟ 21ος νεκρός από την αρχή του χρόνου στην άσφαλτο της Κρήτης ήταν ποδηλάτης. Μάλιστα, είναι το έκτο κατά σειρά θύμα που βρισκόταν πάνω σε δύο τροχούς την ώρα του δυστυχήματος.\nΟ 50χρονος αλλοδαπός έχασε τη ζωή του ενώ κινούνταν με το ποδήλατό του αργά προχθές το μεσημέρι στο παλαιό οδικό δίκτυο μεταξύ Σταλίδας και Μαλίων. Σε έναν δρόμο με μεγάλη κίνηση, ιδίως τώρα που καλοκαιριάζει, όπου αυτοκίνητα, φορτηγά, δίκυκλα, γουρούνες, αλλά και πολλοί άλλοι ποδηλάτες διέρχονται πρωί, μεσημέρι και βράδυ.\nΤο δυστύχημα σημειώθηκε συγκεκριμένα στην παράκαμψη Μαλίων, με την κυκλοφορία να διακόπτεται. Ο άτυχος άνδρας, που κατευθυνόταν με το ποδήλατό του προς το Λασίθι, συγκρούστηκε με ένα ενοικιαζόμενο αυτοκίνητο και κατά τη σύγκρουση υπέστη βαρύτατα τραύματα. Αν και άμεσα στο σημείο έσπευσε ασθενοφόρο του ΕΚΑΒ, ωστόσο ήταν ήδη αργά. Όταν διακομίστηκε στο Βενιζέλειο Νοσοκομείο, είχε αφήσει την τελευταία του πνοή. Ο θάνατός του ήταν ακαριαίος.\nΑκριβώς μια ημέρα πριν και απογευματινές ώρες ένας ανήλικος είχε τραυματιστεί βαριά, όταν έπεσε με το ποδήλατό του από το Μαρτινέγκο. Ακόμη παραμένουν κρίσιμα τα επόμενα 24ωρα για τη ζωή του 15χρονου ποδοσφαιριστή της Ακαδημίας του Εργοτέλη, σύμφωνα με νέες δηλώσεις της υποδιοικήτριας του ΠΑΓΝΗ κ. Ελένης Μπορμπουδάκη. Το παιδί, αλβανικής καταγωγής, φέρει βαριές κρανιοεγκεφαλικές κακώσεις, καθώς και κακώσεις στο θώρακα και τη σπλήνα, ενώ διασωληνωμένο εξακολουθούσε μέχρι και χθες να νοσηλεύεται στη ΜΕΘ Παίδων του ΠΑΓΝΗ.\nΠροβληματισμό συνεχίζει να προκαλεί το χτύπημα που υπέστη στο κεφάλι. Οι γιατροί χαρακτηρίζουν το περιστατικό βαρύ και εξακολουθούν να τηρούν στάση αναμονής για την εξέλιξη της υγείας του και την ανταπόκρισή του στην αγωγή.\nΟ ανήλικος καθώς έφευγε από την προπόνηση προσπάθησε να πάει με το ποδήλατό του στην άκρη για να περάσει διερχόμενο αυτοκίνητο. Ο δρόμος ήταν στενός και ο 15χρονος αναβάτης του δικύκλου έχασε την ισορροπία του κι έπεσε στον γκρεμό από ύψος τεσσάρων με πέντε μέτρων. Το σοβαρό περιστατικό, που σήμανε συναγερμό στο ΕΚΑΒ, αλλά και στο Α' Αστυνομικό Τμήμα Ηρακλείου, σημειώθηκε λίγο πριν τις 7 το απόγευμα της Δευτέρας στο Μαρτινέγκο, κατηφορίζοντας ο ανήλικος προς τη λεωφόρο Πλαστήρα.\nΕπιχείρησε να πάει αριστερά του δρόμου και, όπως πήγε να σταματήσει, λόγω στενότητας του οδοστρώματος και με ελλιπή προστατευτικά στην άκρη, το πόδι του έπεσε στο κενό, με αποτέλεσμα ο ίδιος να γκρεμοτσακιστεί.\nΜια ημέρα πριν, αυτή τη φορά στα Χανιά, άλλος ένας ποδηλάτης είχε χτυπήσει σοβαρά τη στιγμή που ήταν αναβάτης στο ποδήλατο, λίγο έξω από την πόλη.


«Σκοπός τους να βλάψουν την Ομόνοια – Προσπαθούν να μας κτυπήσουν ύπουλα»\nΠΟΛΙΤΗΣ SPORTS, 19/09/2019 (τελευταία ενημέρωση 17:44)\nΤην ικανοποίησή τους για τη μέχρι τώρα παρουσία της ομάδας στο πρωτάθλημα εκφράζουν με ανακοίνωσή τους οι παλαίμαχοι ποδοσφαιριστές της Ομόνοιας.\nΠαράλληλα, μεταφέρουν τον προβληματισμό τους για την αντιμετώπιση που τυγχάνει η ομάδα της Λευκωσίας από τη διαιτησία.\nΓίνεται, επίσης, αναφορά στη δυναμική παρουσία του κόσμου στις κερκίδες.\n«Ο 12ος ΠΑΙΚΤΗΣ !\nΟ Όμιλος Παλαιμάχων Ποδοσφαιριστών ΟΜΟΝΟΙΑΣ Λευκωσίας εκφράζει την ικανοποίηση του για την μέχρι σήμερα αγωνιστική παρουσία της ομάδας μας, μια παρουσία που μας θυμίζει την δυναμική της ΟΜΟΝΟΙΑΣ, μια παρουσία που μας κάνει να διαπιστώνουμε για τη σωστή δουλειά που γίνεται στην ποδοσφαιρική μας ομάδα και γεμίζει όλους μας με την ελπίδα για να ζήσουμε ξανά μεγάλες ποδοσφαιρικές στιγμές όπως μόνο η ΟΜΟΝΟΙΑ ξέρει..\nΑς λάβουν λοιπόν υπόψιν όλοι ότι η ΟΜΟΝΟΙΑ παίζει με 12 ΠΑΙΚΤΕΣ !»\nΟΗΕ: Ένα βρέφος ή μια έγκυος πεθαίνει κάθε 11 δευτερόλεπταΗ πρεμιέρα του Τσιτσιπά στο Laver Cup


Φτωχότερη η επιτραπέζια αντισφαίριση, πέθανε ο πρώην ομοσπονδιακός προπονητής Νίκος Κωστόπουλος - Πινγκ Πονγκ - Novasports.gr\nΦτωχότερη η επιτραπέζια αντισφαίριση, πέθανε ο πρώην ομοσπονδιακός προπονητής Νίκος Κωστόπουλος\n19/03/2017 • 23:51\nΠέθανε ο πρώην ομοσπονδιακός προπονητής Νίκος Κωστόπουλος.\nΗ ελληνική επιτραπέζια αντισφαίριση στέκεται θλιμμένη και βουβή μπροστά στον θάνατο του Νίκου Κωστόπουλου! Αποχαιρετά με οδύνη τον πρώην πρωταθλητή Ελλάδας και επί σειρά ετών προπονητή της εθνικής ομάδας ανδρών κι αισθάνεται ήδη δέος μπροστά στο δυσαναπλήρωτο κενό, που αφήνει στο άθλημα! Ο Νίκος Κωστόπουλος έφυγε πρόωρα από τη ζωή τα ξημερώματα της Κυριακής σε ηλικία 65 ετών έπειτα από σύντομη και άνιση μάχη με την επάρατη νόσο. Τα άσχημα μαντάτα για την κατάσταση της υγείας του είχαν διαρρεύσει παντού τον τελευταίο καιρό. Άκουγες ότι το τέλος πλησιάζει, αλλά δεν ήθελες να το δεχτείς. Ούτε ο ίδιος φυσικά, που έχοντας γράψει αμέτρητα χιλιόμετρα στον στίβο του πρωταθλητισμού έδωσε έναν ακόμα γενναίο αγώνα ωσάν να πάλευε για το κάθε σετ, τον κάθε πόντο ανεξαρτήτως προγνωστικών… Της μοίρας το γραφτό προχώρησε όμως και το άθλημα μένει φτωχότερο. Είναι από τις ειδήσεις που δυσκολεύεσαι να πιστέψεις, που κάνεις καιρό να συνειδητοποιήσεις, ειδικά όταν μιλάμε για έναν τόσο δραστήριο και δυνατό άνθρωπο. Μία σάρκα εκ της σαρκός του αθλήματός μας, που ασταμάτητα για πέντε δεκαετίες πρόσφερε μέσα από διάφορες θέσεις μεγάλες υπηρεσίες στην επιτραπέζια αντισφαίριση και συνέδεσε το όνομά του με σπουδαίες στιγμές της! Η Ελληνική Φίλαθλη Ομοσπονδία Επιτραπέζιας Αντισφαίρισης εκφράζει τα θερμά της συλλυπητήρια στους οικείους του και εύχεται καλή δύναμη. Η οικογένεια, οι συγγενείς, οι συναθλητές και οι φίλοι θα πουν το τελευταίο αντίο στον εκλιπόντα αύριο Δευτέρα στις 14:00 στον Ιερό Ναό Αγίου Ευσταθίου Περισσού (Ν. Ιωνίας) και στις 15:45 στο Κοιμητήριο του Κόκκινου Μύλου.\nΤο πρωί στο Σ.Ε.Φ., στους αγώνες της Α1 και της Α2 κατηγορίας, η Ε.Φ.Ο.Επ.Α. τήρησε ενός λεπτού σιγή στη μνήμη του. Εκεί βρέθηκε ο πρόεδρος της ομοσπονδίας Μανώλης Κολυμπάδης, που εκτός από την πολύχρονη συνεργασία με τον Νίκο Κωστόπουλο, υπήρξε συναθλητής του στη Χ.Α.Ν. Αθηνών, τον Παναθηναϊκό και την εθνική ομάδα και καλός του φίλος. Συγκινημένος ο επικεφαλής της διοίκησης ανακοίνωσε σε όλους το θλιβερό νέο και υπογράμμισε μεταξύ άλλων: «Σήμερα χάσαμε έναν άνθρωπο, που ταυτίστηκε με την επιτραπέζια αντισφαίριση. Έναν άνθρωπο, που συνέδεσε το όνομά του με μεγάλες επιτυχίες του αθλήματος. Η επιτραπέζια αντισφαίριση είναι πια φτωχότερη και θρηνεί για την απώλειά του».\nΗ ΑΘΛΗΤΙΚΗ ΤΟΥ ΔΙΑΔΡΟΜΗ\nΟ Νίκος Κωστόπουλος γεννήθηκε στις 6 Δεκεμβρίου του 1951 στην Αθήνα. Είχε γιορτή και γενέθλια την ίδια ημέρα. Μεγάλωσε στο Κουκάκι και άρχισε το πινγκ πονγκ στα 15 του χρόνια. Η Χ.Α.Ν. Αθηνών ήταν το πρώτο του σωματείο. Παρότι ασχολήθηκε σχετικά μεγάλος με το άθλημα φανέρωσε ταλέντο και δεξιότητες. Τις ανέπτυξε και πολύ γρήγορα βρέθηκε στις εθνικές ομάδες. Το 1969 μάλιστα, αναδείχτηκε πρωταθλητής Ελλάδας στο απλό εφήβων. Η αθλητική κυψέλη, που ονομαζόταν Χ.Α.Ν. Αθηνών, είχε σπουδαίους αθλητές και στην επιτραπέζια αντισφαίριση και στις σεζόν 1968-1969 και 1969-1970 κατέκτησε το πρωτάθλημα Ελλάδας. Εκτός από τον Κωστόπουλο, στην ομάδα τότε και οι Κολυμπάδης, Ι. Μακρής, Διακάκης (τη μία χρονιά), Πρίφτης, Διακάκης, Αγγ. Μακρής, Γ. Μακρής (την επομένη). Στις αρχές της δεκαετίας του ’70 ο Κωστόπουλος μεταπηδά στον Παναθηναϊκό και μεγαλουργεί με τα χρώματά του. Παίρνει το πρωτάθλημα της Α΄ εθνικής κατηγορίας την περίοδο 1974-1975 απέναντι στον πανίσχυρο εκείνα τα χρόνια Ολυμπιακό, κατακτά Κύπελλο Ελλάδας το 1972 κι έχει ως ορόσημο την εντυπωσιακή πορεία του 1974 μέχρι τα ημιτελικά του Κυπέλλου Κυπελλούχων Ευρώπης (μετονομάστηκε αργότερα Κύπελλο Ευρώπης Νάνσι Έβανς). Προχώρησε με τρεις νίκες (μάλιστα στον προημιτελικό με τη γερμανική Ροτ Βάις στο κλειστό γυμναστήριο του Σπόρτινγκ χρειάστηκαν 5,5 ώρες για να γραφτεί το τελικό 5-4) και αποκλείστηκε δύσκολα από τη Χέρτα Βερολίνου με 5-3. Η ομάδα του Παναθηναϊκού αποτελούνταν εκείνη τη σεζόν από τους Κώστα Πρίφτη, Νίκο Κωστόπουλο, Άγγελο Μακρή, Μανώλη Κολυμπάδη και Γιάννη Μακρή. Η παρουσία του στον Παναθηναϊκό συνεχίστηκε και τη δεκαετία του ’80, όπου όμως το τμήμα άρχισε να χάνει την αίγλη του, ενώ αργότερα φόρεσε και τη φανέλα άλλων σωματείων όπως του Α.Ο. Νέου Φαλήρου και του Προφήτη Ηλία Πειραιά.\nΤο 1979 ο εκλιπών έφτασε στη μεγαλύτερη διάκριση της καριέρας του όταν αναδείχτηκε πρωταθλητής Ελλάδας στο απλό ανδρών. Πανελλήνιους τίτλους κατέκτησε και στα υπόλοιπα ατομικά αγωνίσματα και φυσικά και στο διπλό μικτό με την πρώτη του σύζυγο, την 8 φορές πρωταθλήτρια Ελλάδας του απλού γυναικών Μαρία Λουκά, μία εμβληματική μορφή της επιτραπέζιας αντισφαίρισης. Ο γιος τους Κωνσταντίνος βάδισε στα χνάρια τους. Υπήρξε διεθνής αθλητής και βαλκανιονίκης στις μικρές ηλικίες, εξελίχθηκε στο κομμάτι της προπονητικής και από την τρέχουσα σεζόν είναι ομοσπονδιακός τεχνικός.\nΟ Νίκος Κωστόπουλος υπηρέτησε επί σειρά ετών τα εθνικά χρώματα. Πρώτα ως αθλητής, καθώς με αρχή το Ευρωπαϊκό πρωτάθλημα του 1970 είχε συμμετοχές σε Παγκόσμια και Ευρωπαϊκά πρωταθλήματα. Στα μέσα της δεκαετίας του ’80 συνεργάστηκε πρώτη φορά με την ομοσπονδία ως προπονητής. Ασχολήθηκε με τους άνδρες, αλλά και τις νεαρές ηλικίες. Μετά το τέλος της πρώτης θητείας επανήλθε στην αγωνιστική δράση, ενώ ήταν προπονητής και σε σωματεία (όπως στον Τελαμώνα Σαλαμίνας και την Επιτραπέζια Αντισφαίριση Ταύρου) και στα μέσα της δεκαετίας του ’90 έπιασε πάλι δουλειά στο Σ.Ε.Φ. για την εθνική ομάδα. Αρχικά γα δύο περιόδους ως βοηθός του Ντούσαν Οσμάναγκιτς και από τον Σεπτέμβριο του 1996 επικεφαλής προπονητής της εθνικής ανδρών. Έμεινε σε αυτή τη θέση μέχρι τον Δεκέμβριο του 2008. Μέσα στη 12ετή θητεία του πανηγύρισε μεγάλες επιτυχίες σε ομαδικό και ατομικό επίπεδο, ενώ στο ίδιο διάστημα αλλά και σε προηγούμενα χρόνια, πέρασαν από τα χέρια του αμέτρητοι αθλητές, που έφτασαν ψηλά.\nΑνάμεσα σε άλλες διακρίσεις: Οδήγησε το αντιπροσωπευτικό μας συγκρότημα στην 6η θέση στο Παγκόσμιο πρωτάθλημα του 1997. Στην 3η θέση στη Σούπερ κατηγορία του Ευρωπαϊκού Λιγκ το 2000 και στην 6η θέση στο Ευρωπαϊκό πρωτάθλημα του 2007. Ήταν στην τεχνική καθοδήγηση του Καλλίνικου Κρεάνγκα όταν πήρε το ασημένιο μετάλλιο στο Ευρωπαϊκό πρωτάθλημα του 2002 και το χάλκινο στο Παγκόσμιο πρωτάθλημα του 2003 στο απλό ανδρών. Παρών και σε άλλες κορυφαίες διακρίσεις του Κρεάνγκα στα ατομικά αγωνίσματα του Ευρωπαϊκού πρωταθλήματος, όπως και το μοναδικό μετάλλιο του Ντανιέλ Τσιόκα στο διπλό μικτό. Είναι ο μόνος Έλληνας προπονητής επιτραπέζιας αντισφαίρισης με συμμετοχή σε τρεις Ολυμπιακούς Αγώνες (2000, 2004, 2008). Ήταν απόλυτα ενεργός όσο τον κρατούσαν οι δυνάμεις του. Μέχρι να τον «χτυπήσει» η ασθένεια συνεργαζόταν ως τεχνικός σύμβουλος με την εγκατάσταση ΚΟΖΑ SportsClub.\nΘα λείψουν αφάνταστα από το άθλημα οι γνώσεις του, ο επαγγελματισμός του, η ευγενική και οικεία προς όλους φυσιογνωμία του και φυσικά το υψηλό επίπεδό του ως ανθρώπου και προπονητή. Θερμά συλλυπητήρια στον γιο του Κωνσταντίνο, τη σύζυγό του Σόνια και όλους τους οικείους του. Φίλε Νίκο, καλό ταξίδι…\n23/04/2019 • 00:06\n22/04/2019 • 19:36\nΚυρίαρχη στις νεάνιδες με δύο τίτλους η Παπαδημητρίου, πρωταθλητής Ελλάδας στο απλό νέων ο Χατζηλυγερούδης\n22/04/2019 • 07:36\nΣπουδαία νίκη Κωνσταντινόπουλου στο Παγκόσμιο πρωτάθλημα\n20/04/2019 • 20:55


City Slang / Rockarolla (2019)\nΑπό τον Αντώνη Αντωνιάδη, 15/11/2019\nΕπιστροφή στον ήχο για τον οποίο τους αγαπήσαμε\nΈχουν περάσει αισίως 26 χρόνια απ’ όταν το συγκρότημα από το Νότινγκχαμ κυκλοφόρησε το ομώνυμο ντεμπούτο του. 26 χρόνια μέσα στα οποία μεσολάβησαν πολλές συναυλίες, διάφορες αλλαγές στη σύνθεση και δέκα ακόμη άλμπουμ με τελευταίο το "The Waiting Room" του 2016. Η φετινή τους συναυλία στο Ηρώδειο αποτέλεσε ιδανική αφορμή για να φτιάξουμε κι έναν οδηγό της πλούσιας δισκογραφίας τους ενώ έκανε φανερή για ακόμη μία φορά την ιδιαίτερη σχέση που υπάρχει ανάμεσα στο ελληνικό κοινό και τους Tindersticks, κάτι που επιβεβαιώθηκε και με το πρόσφατο video clip του "Pinky In The Daylight" που γυρίστηκε στην Ιθάκη και μας άνοιξε την όρεξη για την επικείμενη επιστροφή τους στα δισκογραφικά δρώμενα.\nΜετά λοιπόν από το μαγευτικό, "The Amputees", που αποτέλεσε και το πρώτο δείγμα της νέας τους δουλειάς, οι Tindersticks κυκλοφορούν τον 12ο δίσκο τους με τίτλο "No Treasure But Hope". Όποιος περίμενε καινοτομίες ή πειραματισμούς πιθανά να απογοητευτεί καθώς τα μέλη του συγκροτήματος στη νέα τους δουλειά κάνουν αυτό που ξέρουν τόσο καλά να κάνουν. Γράφουν υπέροχα ενορχηστρωμένη, μελαγχολική chamber pop φλερτάροντας με κινηματογραφικά σταυροδρόμια και ταξιδεύοντας τον ακροατή σε σκοτεινά bar γεμάτα καπνούς και τσιγάρα.\nΠαίρνοντας αποστάσεις από την soul αισθητική που χαρακτήρισε τις δουλειές τους την προηγούμενη δεκαετία και από τις γκρούβες που έκαναν τον τελευταίο τους δίσκο να ξεχωρίζει, το συγκρότημα επιχειρεί μια επιστροφή στις ρίζες του. Αυτή η κατεύθυνση γίνεται γρήγορα σαφής καθώς από την αρχή του δίσκου, το θλιμμένο πιάνο του "For the Beauty" και η μελαγχολική φωνή του Stuart Staples μας εισάγουν στον επόμενο, βροχερό σταθμό του συγκροτήματος. Οι ενορχηστρώσεις του άλμπουμ συνολικά είναι πανέμορφες με τα έγχορδα να σε παρασύρουν σε ένα υπέροχο, άκρως φθινοπωρινό, ταξίδι. Από την άλλη, το "Pinky In The Daylight" φανερώνει μια σαφώς πιο αισιόδοξη και ηλιόλουστη προσέγγιση. Όπως εξάλλου δήλωσε και ο ίδιος ο Staples πρόκειται για το «πρώτο αληθινά ερωτικό τραγούδι του συγκροτήματος όπου δεν υπάρχουν αλλά», για ένα «απλό, ερωτικό τραγούδι σε μια πολύπλοκη εποχή».\nΣε γενικές γραμμές όμως, στο άλμπουμ κυριαρχούν εξαιρετικά καλογραμμένες μπαλάντες όπως το "Carousel" και το "Take Care In Your Dreams" που φέρνουν στο μυαλό τα πρώτα βήματα των Tindersticks ενώ, στο ίδιο μήκος κλίματος, το "No Treasure But Hope" κλείνει αριστοτεχνικά τον δίσκο. Φυσικά, οι Tindersticks παραμένουν ανήσυχοι και φροντίζουν ακόμη να δημιουργούν τραγούδια που ξεφεύγουν από τις προσδοκίες που μπορεί να έχει κανείς από αυτούς. Έτσι, το "See My Girls" ξαφνιάζει ευχάριστα καθώς πετυχαίνει να συνδυάσει τους πειραματισμούς των Bad Seeds με τον κινηματογραφικό λυρισμό που χαρακτηρίζει τη μουσική των Βρετανών. Αντίστοιχα, ξεχωρίζοντας λίγο από το γενικότερο κλίμα, το "Tough Love", λίγο πριν το τέλος, έρχεται για να κλείσει το μάτι σε όσους αγαπήσανε τη soul πλευρά του συγκροτήματος.\nΚαθώς οι Tindersticks κοντεύουν τα 30 χρόνια καριέρας, πιθανά να μην έχουν πολλά νέα πράγματα να μας προσφέρουν. Συνεχίζουν όμως να είναι παραγωγικοί και να μας χαρίζουν δίσκους που αξίζουν την προσοχή μας. Στο 12ο δισκογραφικό του πόνημα, το συγκρότημα μας παραδίδει μάλλον το πιο όμορφο άλμπουμ που δημιούργησαν την τρέχουσα δεκαετία. Το "No Treasure But Hope" στέκεται επάξια δίπλα στις κορυφαίες κυκλοφορίες του Stuart Staples και των συναγωνιστών του, αφήνοντας τελικά στο στόμα μας μια γλυκιά επίγευση κι ένα συγκρατημένο χαμόγελο.


ΑΓΙΟΡΕΙΤΙΚΕΣ ΜΝΗΜΕΣ: 07/05/16\n8653 - Τα Αγιορείτικα Μετόχια στη Λήμνο\nΚοσμάς μον. Σιμωνοπετρίτης,\n«Τα αγιορείτικα μετόχια στη Λήμνο»,\nΠεμπτουσία (www.pemptousia.gr), 8.12.2015\nΆγιον Όρος 2015\nΑναρτήθηκε από Keliotis Giannis στις 7/05/2016 10:32:00 μ.μ. Δεν υπάρχουν σχόλια:\n8652 - «Κωνσταντινούπολη, Μνήμες και Βίωμα» του Ιερομονάχου Αναστασίου\nΗ Αγιορειτική Εστία Θεσσαλονίκης παρουσιάζει την Έκθεση με ζωγραφικά έργα του Ιερομονάχου Αναστασίου με τίτλο «ΚΩΝΣΤΑΝΤΙΝΟΥΠΟΛΗ, Μνήμες και Βίωμα». Η Έκθεση εγκαινιάζεται την Τρίτη 5 Ιουλίου 2016 στους εκθεσιακούς χώρους του Μεγάρου Νεδέλκου και θα έχει διάρκεια έως το Σάββατο 17 Σεπτεμβρίου 2016. Στην Έκθεση παρουσιάζονται 70 έργα του παπά-Αναστάση από τη συλλογή του για την Κωνσταντινούπολη, δημιουργώντας ένα εικαστικό ταξίδι στα μνημεία και στις γειτονιές της Πόλης.\nΤα εγκαίνια θα πραγματοποιηθούν στον κήπο της Αγιορειτικής Εστίας. Κατά τη διάρκεια των εγκαινίων, μουσικό συγκρότημα παραδοσιακής μουσικής με τους μουσικούς Χρήστο Χαλκιά (ούτι – τραγούδι), Χαράλαμπο Χαλκιά (κρουστά) και Γιώργο Ψάλτη (βιολί), θα παρουσιάσουν μουσικό πρόγραμμα με τραγούδια της Πόλης και την Μικράς Ασίας.\nΑναρτήθηκε από Keliotis Giannis στις 7/05/2016 02:25:00 μ.μ. Δεν υπάρχουν σχόλια:\n8651 - Ο Καθηγούμενος της Ι.Μ.Εσφιγμένου για τον μακαριστό π.Δαυίδ\nΣυμμετείχαμε σήμερα (ενν. χθες) στην εξόδιο ακολουθία και την ταφή του μακαριστού πλέον φίλου και αδελφού ιερομονάχου Δαυίδ.\nΚατά την διάρκεια της ακολουθίας έβλεπε κανείς σε όλους τους παρευρισκομένους να κυριαρχεί η σκυθρωπότητα στα πρόσωπα τους.\nΆφωνοι και σκυθρωποί ενώπιον του κεκοιμημένου αδελφού όλοι.\n"Όντως φοβερότατον το του θανάτου μυστήριον...."\nΦοβερότατον γιατί αντικρύζαμε την αλήθεια και εμπρός στην αλήθεια σιωπάς.\nΑναρτήθηκε από Keliotis Giannis στις 7/05/2016 09:18:00 π.μ. Δεν υπάρχουν σχόλια:\n8650 - Ταξίδι στο Άγιο Όρος (2ο μέρος)\nΑπό τη Μονή Παντοκράτορος στη Ρωσική Σκήτη\nΔεν υπήρχε το παραμικρό παρά το τέμπλο και τέσσερα εικονοστάσια. Τεράστιο το τέμπλο, πανύψηλο. Κρατούσε όλο το πλάτος της εκκλησίας. Ξυλόγλυπτο, λιτό και ντυμένο στο χρυσάφι. Πλάκες χρυσού κάλυπταν το ξύλο και λάμπανε. Μοναδικό στόλισμα της εκκλησιάς το χρυσάφι στο τέμπλο και στα εικονοστάσια. Έλαμπε το χρυσάφι, μα και πάγωνε απόμακρο και άψυχο στον άδειο χώρο.\nΑναρτήθηκε από Keliotis Giannis στις 7/05/2016 08:35:00 π.μ. Δεν υπάρχουν σχόλια:\n8649 - Ιερομονάχου Ισαάκ: Βίος και Λόγοι Γέροντος Παϊσίου του Αγιορείτου σε ηχητική απόδοση (μέρος 38ο)\nΒίος Γέροντος Παϊσίου του Αγιορείτου μέρος 38ο.\n31ο, 32ο, 33ο, 34ο, 35ο, 36ο, 37ο\nΑναρτήθηκε από Keliotis Giannis στις 7/05/2016 07:31:00 π.μ. Δεν υπάρχουν σχόλια:\n8648 - Γέροντος Σωφρονίου Σαχάρωφ: Βίος του Αγίου Σιλουανού του Αθωνίτου σε ηχητική απόδοση (μέρος 40ό)\nΒίος του Αγίου Σιλουανού του Αθωνίτου μέρος 40ό.\nΑναρτήθηκε από Keliotis Giannis στις 7/05/2016 07:30:00 π.μ. Δεν υπάρχουν σχόλια:\n8647 - Όσιος Αθανάσιος Αθωνίτης\nΜνήμη 5 Ιουλίου\nΔιαβάστε τον βίο του:Μνήμη Οσίου Αθανασίου Αθωνίτου\nΑναρτήθηκε από Keliotis Giannis στις 7/05/2016 12:04:00 π.μ. Δεν υπάρχουν σχόλια:\n8646 - Ο άγιος ιερομάρτυς Κυπριανός (†1679)\nΔιαβάστε τον βίο του εδώ\nΑναρτήθηκε από Keliotis Giannis στις 7/05/2016 12:00:00 π.μ. Δεν υπάρχουν σχόλια:


Στην Ελλάδα δεν συμμερίζονται το success story Τσίπρα | Οικονομία Ειδήσεις\nBloomberg: Στην Ελλάδα δεν συμμερίζονται το success story Τσίπρα\nΤην αναντιστοιχία μεταξύ της κυβερνητικής αισιοδοξίας και της άποψης που έχει η πλειοψηφία των Ελλήνων πολιτών αναδεικνύει το bloomberg.\nΓΡΑΦΕΙ: THETOC TEAM published 12 Μαϊ. 16 (13:18)\nΤην αναντιστοιχία μεταξύ της κυβερνητικής αισιοδοξίας μετά τη συμφωνία στο Eurogroup της περασμένης Δευτέρας και της άποψης που έχει η πλειοψηφία των Ελλήνων πολιτών για το μείγμα μέτρων που τη συνοδεύει, αναδεικνύει το bloomberg.\nΟι Έλληνες δεν φαίνεται να συμμερίζονται την πεποίθηση του πρωθυπουργού πως η έναρξη, τη Δευτέρα, της συζήτησης για ελάφρυνση του ελληνικού χρέους είναι ένα βήμα προόδου.\nΌπως γράφει χαρακτηριστικά το πρακτορείο «Οι Έλληνες δεν φαίνεται να συμμερίζονται την πεποίθηση του πρωθυπουργού πως η έναρξη, τη Δευτέρα, της συζήτησης για ελάφρυνση του ελληνικού χρέους είναι ένα βήμα προόδου. Αντιθέτως, ανησυχούν πως οι τελευταίες αυξήσεις φόρων και εισφορών που ψηφίστηκαν στη Βουλή την Κυριακή, προκειμένου να ικανοποιηθούν οι επενδυτές, θα οδηγήσουν σε επιδείνωση της κατάστασης στην Ελλάδα».\nΣύμφωνα με το άρθρο τα μέτρα που απαιτούν οι Ευρωπαίοι πιστωτές «χαρακτηρίζονται από πολλούς οικονομολόγους παράλογα, λόγω της κατάστασης της ελληνικής οικονομίας» και οι Έλληνες «δικαίως είναι επιφυλακτικοί».\nΠαράλληλα χαρακτηρίζει «άτολμα» τα βήματα που συζητήθηκαν μεταξύ των Ευρωπαίων ΥΠΟΙΚ την προσεχή Δευτέρα για το χρέος και «παράλογο» τον στόχο για 3,5% πλεόνασμα το 2018.\n«Η οδύνη της οικονομικής κατάρρευσης ήταν ολοφάνερη στις διαδηλώσεις που πραγματοποιήθηκαν την Κυριακή εν όψει της ψηφοφορίας, με τους διαδηλωτές να απαιτούν απόσυρση του φορολογικού και ασφαλιστικού νομοσχεδίου, που όμως ψηφίστηκε τελικά από τη Βουλή χωρίς να υπάρξουν αποστασίες από τον κυβερνητικό συνασπισμό» συνεχίζει το πρακτορείο, ενώ χαρακτηρίζει και «αξιοσημείωτη» τη στροφή Τσίπρα ενός πρωθυπουργού «που ήλθε στην εξουσία τον Ιανουάριο του 2015 υποσχόμενος να βάλει τέλος στη λιτότητα».\n«Αν τα υπάρχοντα μέτρα δεν είναι πολιτικά βιώσιμα, πόσο πιθανό είναι να είναι βιώσιμα τα έκτακτα μέτρα;» διερωτάται ο Gabriel Sterne της Oxford Economics.


Πρώτη δημοσίευση: 1η Αυγούστου 2015 – First publication: August 1, 2015\nΤελευταία ενημέρωση: 12 Μαΐου 2016 – Last update: May 12, 2016\nLink 1 (nitroflare.com) | Link 2 (uploaded.to)\nΜέγεθος / Size: 9.6 GB\nΧωρίς υπότιτλους / Without subtitles\nMichael Cookson (musicweb-international.com)\nΣτον κόσμο των τεχνών ουδείς διανοείται να\n«αποπερατώσει» ένα ημιτελές γλυπτό του Μιχαήλ Άγγελου. Αντίθετα, στη μουσική οι «ολοκληρώσεις» είναι συνήθεις. Στην περίπτωση της «Τουραντότ» η πρόκληση ήταν μεγάλη, καθώς όταν το 1924 κόπηκε απρόσμενα το νήμα της ζωής του 66χρονου Πουτσίνι, η σύνθεση της όπερας βρισκόταν μία ανάσα πριν από το τέλος. Επιπλέον, ο συνθέτης άφησε 23 χειρόγραφες μουσικές σελίδες που αφορούσαν την τελική σκηνή. Όμως ήταν και κάτι ακόμα: τόσο ο εκδοτικός οίκος Ρικόρντι όσο και ο πανίσχυρος αρχιμουσικός Αρτούρο Τοσκανίνι είχαν επενδύσει πολλά στο έργο: η πρεμιέρα είχε αναγγελθεί ως «γεγονός του αιώνα». Έτσι, χωρίς δεύτερη σκέψη, αποφασίστηκε η άμεση ολοκλήρωσή της, που ανατέθηκε στον Φράνκο Αλφάνο.\nΑναρτήθηκε από ARv στις 07:14


Κουτουλιές, σπρωξίματα, ξύλο μέσα και έξω από το γήπεδο - Ειδήσεις - νέα - Το Βήμα Online\nΚουτουλιές, σπρωξίματα, ξύλο μέσα και έξω από το γήπεδο\nΤο ποδόσφαιρο είναι άθλημα της αλάνας, αφού από εκεί ξεκίνησε στις εξοχές της Βρετανίας.\nΤο ποδόσφαιρο είναι άθλημα της αλάνας, αφού από εκεί ξεκίνησε στις εξοχές της Βρετανίας. Συνεπώς όσο και αν τα γήπεδα έχουν γίνει σαλόνια με υπερσύγχρονους χλοοτάπητες και οι παίκτες φορούν τις πιο εντυπωσιακές εμφανίσεις, κάποια πράγματα δεν αλλάζουν.\nΟι κόντρες και οι τσακωμοί μέσα στον αγώνα, την ώρα που η αδρεναλίνη «χτυπάει» κόκκινο, θυμίζουν τα παιδικά χρόνια όπου παιδιά του δημοτικού τσακώνονταν για μια λάθος πάσα, για ένα λάθος σφύριγμα…\nΔιάσημες κόντρες όπως του Ματεράτσι με τον Ζιντάν στον τελικό του Παγκοσμίου Κυπέλλου του 2006 ή όπως η πιο πρόσφατη του Αρσέν Βενγκέρ με τον Ζοζέ Μουρίνιο (με τον πρώτο να σπρώχνει τον δεύτερο) είναι συχνές, και μάλιστα οι συγκεκριμένοι προπονητές – μαζί με τον «συνταξιούχο» Αλεξ Φέργκιουσον – έχουν πλούσιο παρελθόν.\nΥπάρχουν και άλλες όμως που έμειναν στην Ιστορία αλλά και δημιούργησαν τον δικό τους μύθο.\nΚλαφ vs Ρέβι\nΜία από τις πιο διάσημες κόντρες προπονητών στο νησί ήταν αυτή των συχωρεμένων Μπράιαν Κλαφ (από τους μεγαλύτερους τεχνικούς όλων των εποχών) και Ντον Ρέβι (ο άνθρωπος που αναγέννησε τη Λιντς και εισήγαγε νέες τεχνικές στο ποδόσφαιρο και σε θέματα οργάνωσης γενικότερα ενός ποδοσφαιρικού τμήματος).\nΥπό την καθοδήγηση του Ρέβι η (ως τότε απαξιωμένη) Λιντς κατέκτησε δύο πρωταθλήματα, ένα Κύπελλο, ένα Λιγκ Καπ, δύο Κύπελλα Εκθέσεων, ένα Τσάριτι Σιλντ, ενώ δεν έπεσε ποτέ κάτω από την τέταρτη θέση στη βαθμολογία του αγγλικού πρωταθλήματος.\nΟ Κλαφ – ο οποίος είχε πάρει ένα πρωτάθλημα από τον Ρέβι με την Ντέρμπι Κάουντι – ειρωνευόταν τον αντίπαλο κόουτς για τις τεχνικές του.\nΤον διαδέχθηκε στην τεχνική ηγεσία της Λιντς, αλλά δεν έδεσε ποτέ με αυτή την ομάδα και έμεινε μόλις 44 ημέρες. Οταν έφυγε, βρέθηκε καλεσμένος σε τηλεοπτική εκπομπή στην οποία ήταν και ο Ρέβι, με τον δημοσιογράφο να μην έχει ενημερώσει κανέναν από τους δύο τεχνικούς για την παρουσία του άλλου!\nΕπικράτησε χαμός, με τον Κλαφ να «μπαίνει» συνέχεια στον Ρέβι, ο οποίος προσπαθούσε να μιλήσει χωρίς καν να κοιτάζει τον συνάδελφό του, και τελικά επικράτησε κοκορομαχία.\nΕίχαν διαξιφισμούς ακόμη και όταν βρίσκονταν αντίπαλοι στο γήπεδο, με χειρονομίες (κυρίως από την πλευρά του Κλαφ) και ειρωνείες.\nΜια διαχρονική κόντρα που δεν δημιουργήθηκε ποτέ στο γήπεδο. Και οι δύο είχαν μεγαλουργήσει φτάνοντας στο απόγειο της καριέρας τους στον ίδιο χώρο. Στο «Στάδιο Αζτέκα» του Μεξικού οδηγώντας τη Βραζιλία του 1970 και την Αργεντινή του 1986 στον απόλυτο θρίαμβο, την κατάκτηση του Παγκοσμίου Κυπέλλου.\nΟ Ντιέγκο Μαραντόνα δεν αποδέχθηκε ποτέ τον Πελέ ως τον κορυφαίο όλων των εποχών και οι ειρωνείες προς το πρόσωπό του ήταν δεκάδες.\n«Εγώ, ο Ντι Στέφανο και ο Μέσι είμαστε οι κορυφαίοι όλων των εποχών. Ποιος Πελέ, αυτός δεν χωράει…» είχε πει σχετικά, ενώ όταν ο Πελέ σχολίασε ατομικά τον Νεϊμάρ, λέγοντας πως τον θεωρεί ανώτερο του Μέσι, ο «Ντιεγκίτο» πήρε πάλι θέση: «Μάλλον μπέρδεψε τα χάπια του ο Πελέ και πήρε πρωί το βραδινό. Καλό είναι να αλλάξει και γιατρό και χάπια».\nΟ Πελέ ήταν πιο ήπιος («Δεν θα έβαζα τον Μαραντόνα στο αυτοκίνητό μου ακόμη και αν έβρεχε»), παρά το γεγονός ότι ο Αργεντίνος είχε προσβάλει ως και τον ανδρισμό του – όταν του έδειξαν φωτογραφία στην οποία εικονιζόταν γυμνός με τον Μπεκενμπάουερ στα αποδυτήρια και τον είχαν ρωτήσει «Ποιος είναι ο πιο μεγάλος;», δείχνοντας τον Πελέ είχε πει: «Αυτός σίγουρα είναι ο πιο… μικρός».\nΟταν ο Πελέ ρωτήθηκε αν θεωρεί τον εαυτό του καλύτερο από τον Μαραντόνα, είπε: «Οταν εγώ έπαιζα μπάλα, ήμουν απεσταλμένος του Θεού», για να πάρει… πληρωμένη απάντηση από τον Ντιεγκίτο: «Δεν ξέρω τι λέει ο Πελέ, εγώ προσωπικά δεν έστειλα κανέναν να παίξει μπάλα»!\nΑν μη τι άλλο, το αιώνιο δίλημμα για το ποιος είναι καλύτερος συνεχίζει να διχάζει εκατομμύρια κόσμο ανά την υφήλιο.\nΜπόγερ vs Ντάιερ\nΠρόκειται για τον – με διαφορά – κορυφαίο τσακωμό ανάμεσα σε συμπαίκτες! Σε αγώνα της Νιούκαστλ με την Αστον Βίλα ο Λι Μπόγερ διαμαρτυρήθηκε στον συμπαίκτη του στη Νιούκαστλ Κίερον Ντάιερ επειδή δεν του έδωσε πάσα και πιάστηκαν στα χέρια με άγριο ξύλο στο κέντρο του γηπέδου. Οι παίκτες της Αστον Βίλα προσπαθούσαν να τους χωρίσουν και ο Μπόγερ αποχώρησε με σκισμένη μπλούζα τη στιγμή της φυσιολογικής αποβολής τους από τον ρέφερι.\nΦέλερ – Ράικαρντ\nΤους ένωσε το βούτυρο\nΣτις 24 Ιουνίου του 1990, στο Μιλάνο, στη νοκ άουτ φάση των «16» του Μουντιάλ της Ιταλίας, βρέθηκαν αντιμέτωπες η Δυτική Γερμανία και η Ολλανδία σε έναν πρόωρο τελικό για πολλούς.\nΗ ποδοσφαιρική αντιπαλότητα των δύο χωρών είναι γνωστή εδώ και χρόνια και, όπως είναι φυσικό, σε κάθε τέτοια κόντρα τα αίματα «άναβαν» πιο εύκολα για κάποιους παίκτες.\nΟ Φρανκ Ράικαρντ ήταν από το πρώτο λεπτό εριστικός και ακολουθούσε τον Ρούντι Φέλερ, φτύνοντάς τον με τρόπο που δεν τον έπαιρνε κανείς χαμπάρι, με εξαίρεση τον άτυχο γερμανό άσο.\nΠαρά τις διαμαρτυρίες του στον αργεντινό διαιτητή Χουάν Κάρλος Λουστάου, όχι μόνο δεν βρήκε το δίκιο του, αλλά αποβλήθηκε κιόλας (!) με δεύτερη κίτρινη στο 22′, όπως και ο Ράικαρντ για τις κοκορομαχίες τους.\nΦεύγοντας για τα αποδυτήρια ο Ράικαρντ τον έφτυσε πια απροκάλυπτα και οι πιο ψύχραιμοι απέτρεψαν τη συμπλοκή των δύο παικτών.\nΟι Γερμανοί επικράτησαν με 2-1, έφτασαν αργότερα ως την κατάκτηση του τίτλου, αλλά αυτό το περιστατικό έμεινε στην Ιστορία και υπήρξε και αντικείμενο σχολιασμού για αρκετές ημέρες από τις εφημερίδες των δύο χωρών.\nΑρκετά χρόνια αργότερα οι δύο παίκτες όχι μόνο τα βρήκαν, δίνοντας και τις αμοιβαίες εξηγήσεις (κυρίως ο Ράικαρντ), αλλά δέχτηκαν να γυρίσουν μαζί και ένα διαφημιστικό σποτ για βούτυρο, τα έσοδα του οποίου διατέθηκαν για φιλανθρωπικούς σκοπούς. Μάλιστα ο Φέλερ ζητούσε με μεγάλη ευγένεια το βούτυρο από τον Ράικαρντ, την ώρα που έπαιρναν μαζί πρωινό, και ο Ολλανδός τού το πρόσφερε με ένα ζεστό χαμόγελο…


Δόξα τῷ Θεῷ για όλα!\nΔοξολογίααπολογία Δοξασμένος να είσαι, Κύριε και Θεέ, διότι με απάλλαξες από τόσους κινδύνους. Αυτή η δοξολογία είναι και απολογία σε εκείνον που πρόκειται να τον κατηγορήση.Ε.Π.Ε. 19,20για όλα τα υπέρ ημών γεγενημένα Αφού ο απόστολος Παύλος θύμισε το Σταυρό και την Ανάστασι, τη λύτρωσι από τις αμαρτίες, την εξασφάλισι των μελλόντων αγαθών, την οικονομία του Πατέρα, το θέλημα του Υιού, τη χάρι του Αγίου Πνεύματος, την ειρήνη, ολόκληρη τη δωρεά του Θεού, κατέκλεισε το λόγο με δοξολογία.Ε.Π.Ε. 20,186από κατορθώματα χριστιανών Το κατόρθωμά σας, λέει ο Παύλος, θεωρούμε ότι είναι δώρο του Θεού. Τόσο πολύ μας ευεργετήσατε, ώστε νομίζουμε ότι είναι…


ioablognews.blogspot.com: Από πού πάνε για την …Ουγκάντα!\nΑπό πού πάνε για την …Ουγκάντα!\nΤο τελευταίο διάστημα όλο και πληθαίνουν αυτοί που απευθύνουν τα εξής εύλογα ερωτήματα: «Μα πού πήγε τελικά όλος αυτός ο πακτωλός χρημάτων που δανείστηκε η χώρα, με αποτέλεσμα να χρεοκοπήσει και να συρθεί στα μνημόνια που φτωχοποίησαν τη συντριπτική πλειοψηφία των Ελλήνων; Πήγαν σε μισθούς και συντάξεις; Πήγαν στην Παιδεία, ή μήπως στην πρόνοια και τα νοσοκομεία; Μήπως πήγαν, σε τελευταία ανάλυση, για την καλυτέρευση...\nτου επιπέδου ζωής του λαού;».\nΗ απάντηση είναι πολύ απλή και, δυστυχώς, τελείως διαφορετική από ό,τι – καλόπιστα ή κακόπιστα, δεν έχει σημασία – απαντούν οι παπαγάλοι της συγκυβέρνησης: Πέρα από τους …δύσμοιρους τραπεζίτες που έλαβαν πάνω από 300 δισ. ευρώ για να σωθούν οι τράπεζές τους, καταδικάζοντας στη λιτότητα για την αποπληρωμή τους ακόμη και τα δισέγγονά μας, τα χρήματα πηγαίνουν, μεταξύ άλλων, και στους …δυσπραγούντες εθνικούς μεγαλοεργολάβους!\nΑδιάψευστος μάρτυρας, η υπόθεση – και φυσικά όχι η μοναδική – με την παραχώρηση των μεγάλων οδικών αξόνων της χώρας σε μερικούς μεγάλους ξένους και ντόπιους ιδιωτικούς ομίλους, που θα στοιχίσει τελικά η κατασκευή και ανακατασκευή τους πάνω από 10 δισ. ευρώ, στους καθημαγμένους πολίτες της χώρας και πολλαπλάσια, σε βάθος χρόνου, κάθε φορά που χρησιμοποιούν τους αυτοκινητοδρόμους για να μετακινηθούν, πληρώνοντας τα πανάκριβα χαράτσια διοδίων.\nΠιο πρόσφατο επεισόδιο αυτής της μεγάλης αρπαχτής – και ασφαλώς όχι το τελευταίο – το «δώρο» συνολικού ύψους, τελικά, 483 εκατ. ευρώ, και όχι 350 εκατ. ευρώ που είχαμε γράψει και εμείς πρόσφατα στον «ΗΜΕΡΟΔΡΟΜΟ», και είχε προσπαθήσει να διαψεύσει – έτσι για τα προσχήματα – ο υπουργός Υποδομών Μ. Χρυσοχοΐδης, προς τον όμιλο «Μορέας» που κατασκευάζει τον οδικό άξονα Κορίνθου – Τρίπολης – Καλαμάτας – Σπάρτης.\nΑξίζει να σημειωθεί ότι το «δωράκι» αυτό αποτελεί συνέχεια των πρόσθετων εργολαβικών αποζημιώσεων και μπόνους, συνολικού ύψους 2,2 δισ. ευρώ, για την επανεκκίνηση των άλλων μεγάλων αυτοκινητοδρόμων (Ιόνια Οδός, Αυτοκινητόδρομος Αιγαίου, Κεντρική Οδός και Ολυμπία Οδός) οι εργασίες κατασκευής των οποίων σταμάτησαν το 2011 με αποκλειστική ευθύνη των μεγαλοεργολάβων οι οποίοι, ωστόσο, εξακολουθούσαν να εισπράττουν τα πανάκριβα χαράτσια διοδίων που πλήρωναν αγόγγυστα οι οδηγοί. Οι μεγαλοεργολάβοι, ωστόσο, όχι μόνο δεν κηρύχτηκαν έκπτωτοι, αλλά πήραν και …«πανωπροίκια»!\nΜια ακόμη «αρπαχτή» 483 εκατ. ευρώ για τον «Μορέα»\nΣύμφωνα, λοιπόν, με ρεπορτάζ της εφημερίδας «Καθημερινή» (3-12-2014), η συμφωνία μεταξύ κυβέρνησης και του ομίλου «Μορέας», που θα έρθει για ψήφιση στη Βουλή, προβλέπει τα εξής:\n• Να διαθέσει το Δημόσιο ως αποζημίωση στην κοινοπραξία Μορέας 75,98 εκατ. ευρώ, μέρος της διαφοράς ανάμεσα στα πραγματικά έσοδα από τα διόδια και τα εκτιμώμενα, βάσει της σύμβασης. Αξίζει να σημειωθεί ότι ο Μορέας διεκδικούσε 67,7 εκατ. ευρώ περισσότερα.\n• Να επιδοτήσει τη λειτουργία του αυτοκινητοδρόμου με επιπλέον 330 εκατ. ευρώ σε βάθος 30ετίας (όσο διαρκεί η σύμβαση παραχώρησης). Η επιδότηση θα δίνεται για την αποπληρωμή των δανείων του παραχωρησιούχου, εφόσον τα έσοδα είναι μικρότερα από όσα χρειάζεται. Αξίζει να σημειωθεί ότι η πρόσθετη επιδότηση δίνεται πλέον της ήδη συμφωνηθείσας, με την αρχική σύμβαση παραχώρησης, επιδότηση λειτουργίας που φθάνει σε σημερινά χρήματα τα 199 εκατ. ευρώ (στη σύμβαση προβλέπεται το ποσό των 132 εκατ. ευρώ, αλλά η κυβέρνηση δέχτηκε πως το ποσό αυτό είναι σε τιμές του 2002 και έτσι πληρώνει 67 εκατ. ευρώ παραπάνω. Και βέβαια, η πρόσθετη επιδότηση λειτουργίας δεν δίνεται από το Δημόσιο με τη μορφή δανείου προς τον παραχωρησιούχο (έστω με εξαιρετικά ευνοϊκούς όρους), αλλά ως καθαρή ενίσχυση και εγγύηση …κερδοφορίας!\n• Θα εγγυηθεί προς τις δανείστριες τράπεζες του ιδιωτικού ομίλου τη διάθεση, επιπρόσθετου κεφαλαίου 10 εκατ. ευρώ. Αν, δηλαδή, ο ιδιώτης δεν το καταβάλει τελικά θα κληθεί το Δημόσιο να το αναλάβει!\nΥπενθυμίζεται ότι ο Μορέας (ανήκει κατά 72% στον ΑΚΤΩΡ του Μπόμπολα, 15% στην J&R ABAΞ των Ιωάννου-Παρασκευαΐδη και 13% στην Intracom του Σ. Κόκκαλη) έχει λάβει στο παρελθόν ως αποζημίωση 68,4 εκατ. ευρώ για καθυστέρηση της έναρξης παραχώρησης και 5,7 εκατ. ευρώ για καθυστερημένη καταβολή δύο δόσεων της χρηματοδοτικής συμβολής και μέσω διαιτησίας 9,7 εκατ. ευρώ για απώλεια εσόδων από διόδια (συνολικά 83,8 εκατ. ευρώ).\nΩραία πράγματα και απίθανα: Ποιος επιχειρηματίας, χωρίς τελικά να βάζει ούτε ευρώ στην επένδυσή του, παίρνει και εγγυήσεις σίγουρης κερδοφορίας από πάνω, έστω και 5% που προβλέπει η συγκεκριμένη συμφωνία; Και σε ποια σύμβαση παραχώρησης σαν αυτήν που ψήφισαν τα δύο κόμματα της συγκυβέρνησης το 2007 αν ο τερματισμός της – όπως απειλούν οι μεγαλοεργολάβοι – γίνει με ευθύνη του ιδιώτη θα οδηγήσει το Δημόσιο στην καταβολή αποζημίωσης ύψους 630 εκατ. ευρώ ή σε 792 εκατ. ευρώ, αν αποδειχθεί ευθύνη του Δημοσίου!\nΌποιος από δω στο εξής επικαλείται τις συμβάσεις της Ουγκάντα για να παρομοιάσει τις μεγάλες ρεμούλες, ας προσέχει. Υπάρχουν και χειρότερες…\nΝίκος Πέρπερας από imerodromos\n“EXTREMA Athens”: Το app του Δήμου Αθηναίων που σε βοηθά στον καύσωνα


ΕΝΗΜΕΡΩΣΗ Ι. ΜΗΤΡΟΠΟΛΕΩΣ ΥΔΡΑΣ, ΣΠΕΤΣΩΝ, ΑΙΓΙΝΗΣ: Η ΕΟΡΤΗ ΤΟΥ ΑΓ. ΚΩΝ/ΝΟΥ ΤΟΥ ΥΔΡΑΙΟΥ\nΣύμφωνα με το πρόγραμμα την παραμονή της εορτῆς τελέσθηκε ενωρίς ο μικρός εσπερινός εις τον Ι. Ναόν του Αγίου μας και εν συνεχεία ο μέγας πανηγυρικός Εσπερινός εις τον Καθεδρικόν Ναόν της Παναγίας με την συμμετοχή των προσκληθέντων από τον Σεβ. Ποιμενάρχην μας Σεβ. Μητροπολιτών: Νέας Σμύρνης κ.κ ΣΥΜΕΩΝ, Κυθήρων και Αντικυθήρων κ.κ ΣΕΡΑΦΕΙΜ και Γόρτυνος και Μεγαλοπόλεως κ.κ ΙΕΡΕΜΙΑ.\nΕις τον Μ. Εσπερινό χοροστάτησε ο Άγιος Γόρτυνος όστις και εκήρυξε εμπνευσμένα τον Θ. Λόγον. Προ της απολύσεως πραγματοποιήθηκε από τον Σεβασμιώτατο Ποιμενάρχη μας κ.κ ΕΦΡΑΙΜ η τελετή βράβευσις με χρηματικά ποσά των εισαχθέντων μαθητών του Γενικού Λυκείου Ύδρας εις τα Α.Ε.Ι και Τ.Ε.Ι ως και των αριστούχων μαθητών της Γ΄ Γυμνασίου και της Γ΄ Λυκείου. Τα βραβεία χορήγησε ο Ιερός Καθεδρικός Ναός Παναγίας με το συνολικόν ποσόν των 5.500 Ευρώ και εδόθησαν εις μνήμην του μακαριστού Γέροντος Μητροπολίτου πρ. Ύδρας Κυρού ΙΕΡΟΘΕΟΥ.\nΤην κυριώνυμον της εορτής τελέσθηκε ο Όρθρος και η πολυαρχιερατική Θ. Λειτουργία προεξάρχοντος του Σεβ. Μητροπολίτου Αγίου Νέας Σμύρνης κ.κ ΣΥΜΕΩΝ όστις με τον θεολογικόν του λόγον εδίδαξε το εκκλησίασμα.\nΠρο της ενάρξεως της λιτανείας πραγματοποιήθηκε η τελετή ονοματοδοσίας οδού «ΜΗΤΡΟΠΟΛΙΤΟΥ ΥΔΡΑΣ ΙΕΡΟΘΕΟΥ ΤΣΑΝΤΙΛΗ» συμφώνως με την υπ’ αριθ. 72/2008 απόφαση του Δημοτικού Συμβουλίου Ύδρας.\nΣτην συνέχεια σχηματίσθηκε η λιτανευτική πομπή η οποία κατέληξε εις τον Καθεδρικόν Ναό. Μετά το πέρας της λιτανεύσεως παρετέθη επίσημον γεύμα προς τιμήν των προσκληθέντων Αρχιερέων και των αρχών εις την τραπεζαρίαν του Ι. Καθεδρικού Ναού.\nΑς σημειωθεί ότι στις ιερές ακολουθίες έψαλλε πολυμελής χορός Ἱεροψαλτών υπό την χοραρχίαν του Άρχοντος Υμνωδού της Μεγάλης του Χριστού Εκκλησίας κ. Γεωργίου Χατζηχρόνογλου. Ωσαύτως τον Μ. Εσπερινό και την Πολυαρχιερατική Θ. Λειτουργία μετέδωσε απευθείας ο Ρ/Σ της Πειραϊκής Εκκλησίας.\nΤο απόγευμα της εορτής εψάλη ο Εσπερινός της αποδόσεως και ο Παρακλητικός κανόνας του Νεομάρτυρος χοροστατούντος του Σεβασμιωτάτου αγίου Κυθήρων κ.κ ΣΕΡΑΦΕΙΜ.\nΤην επομένη της πανηγύρεως τελέσθηκε πανηγυρική Αρχιερατική Θ. Λειτουργία εις τήν οποίαν προεξήρχε ο Σεβ. Ποιμενάρχης μας κ.κ ΕΦΡΑΙΜ όστις και εκήρυξε τον Θ. Λόγον, και εν συνεχεία ευλόγησε κατά παράδοση τα μήλα του Αγίου τα οποία διένειμε εις τους πιστούς.\nΠρο της απολύσεως ο Σεβασμιώτατος χειροθέτησε εις Οικονόμον της καθ’ ημάς Ι. Μητροπόλεως τον Αιδεσιμολογιώτατον π. Ευάγγελον Γκιάκον, πτυχιούχον θεολογίας και εφημέριον του Ι. Ενοριακού Ναού Τιμίου Προδρόμου Καμινίων, ο οποίος θα φέρει από του νύν επιγονάτιον.\nΑναρτήθηκε από Γραμματεία Ι. Μητροπόλεως στις 10:24 μ.μ.


Η Sabine Weyer γεννήθηκε στις 8 Μαΐου 1988 στο Λουξεμβούργο. Ξεκίνησε σπουδές πιάνου σε ηλικία 7 ετών στο Ωδείο της πατρίδας της, όπου το 2007 έλαβε το "Diplôme Supérieur". Τον Μάιο του 2007, κέρδισε το Πρώτο "Prix de Perfectionnement" με την ομοφωνία των μελών της κριτικής επιτροπής στο CNR της Metz (Γαλλία). Μέχρι τον Ιούνιο του 2012, μελετούσε με τον Alexandr Madzar στο Φλαμανδικό Ωδείο στις Βρυξέλλες, στο πλαίσιο των μεταπτυχιακών σπουδών της. Τον Ιούνιο του 2013, πήρε το μεταπτυχιακό της δίπλωμα στη τάξη του A. Madzar, με διάκριση.\nΗ Sabine συμμετείχε σε διάφορα masterclasses και συνεργάστηκε με διάσημους καθηγητές όπως οι Françoise Buffet-Arsenijevc, Andras Schiff και Vassil Guenov, και παρακολούθησε τακτικά τα μαθήματά τους μέχρι το 2007. Κατά τη διάρκεια του καλοκαιριού του 2008, έγινε δεκτή να συμμετάσχει σε ένα masterclass για νέους σολίστες στη Γερμανία, με τον γνωστό παιδαγωγό Karl-Heinz Kaemmerling. Το 2010 επελέγη, σε σύνολο 7 φοιτητών απ' όλο τον κόσμο, να συμμετάσχει στο "Masterclasses του Λονδίνου" υπό την καθοδήγηση του διάσημου βρετανού πιανίστα και καθηγητή, Norma Fisher.\nΤον Ιούλιο του 2011, προσκλήθηκε να συμμετάσχει στην "Internationale Klavierakademie Freiburg" με τους Jura Margulis και Paul-Badura Skoda. Τελευταία, η Sabine επελέγη για να συμμετάσχει σε ένα masterclass με τη διάσημη ρωσίδα πιανίστα Oxana Yablonskaya στο Κίεβο της Ουκρανίας, (Φεβρουάριος 2013), όπου πραγματοποίησε το 4ο Κονσέρτο για Πιάνο του Μπετόβεν με ορχήστρα.\nΜέχρι το Σεπτέμβριο του 2013, ακολούθησε τις συμβουλές του παγκοσμίου φήμης πιανίστα Aquiles Delle Vigne, έχοντας γίνει δεκτή στο ιδιωτικό του σχολείο στην Coimbra της Πορτογαλίας (Accademia Delle Vigne, σχολείο με στόχο την προώθηση νέων ταλέντων στην άκρη σε μια διεθνή καριέρα).\nΗ Sabine είναι μια αναγνωρισμένη σολίστ, και έχει παίξει σε όλη την υδρόγειο, κυρίως στην Ευρώπη, αλλά και στην Κίνα (Σαγκάη και Πεκίνο) και στη Ρωσία. Η Sabine δημοσίευσε το πρώτο της εμπορικό CD το φθινόπωρο του 2015, με μουσική των Rameau και Debussy, το CD που κυκλοφόρησε, σε περισσότερες από 60 χώρες σε όλο τον κόσμο, με την αυστριακή ονομασία Paladino ηχογραφήθηκε στον παγκοσμίως γνωστό Konzerthaus στη Βιέννη. Επίσημη εναρκτήρια συναυλία πραγματοποιήθηκε στη Philharmonie στο Λουξεμβούργο, τον Οκτώβριο του 2015. Στη συνέχεια, το CD παρουσιάστηκε σε όλες τις μεγάλες αίθουσες συναυλιών της Ευρώπης, όπως το Philharmonie στο Βερολίνο, στο Salle Cortot στο Παρίσι κλπ.\nΤον Μάρτιο του 2015, η Sabine κέρδισε το 1ο Βραβείο στον διαγωνισμό "Grand Prize Virtuoso" και έπαιξε στο Royal Albert Hall στις 13 Μαρτίου.\nΗ πιανίστα μόλις κυκλοφόρησε, μαζί με το Camerata Berlin με την γερμανική ονομασία “Ars Produktion", ένα καινούργιο CD με συναυλίες για κλαβίχορδα και έγχορδα του J.S. Bach και το διπλό κοντσέρτο για βιολί και πιάνο από τον F.Mendelssohn. Αυτό το CD γνωρίζει μια μεγάλη απήχηση στον εξειδικευμένο τύπο διεθνώς.\nΈνα CD που ονομάζεται Bach για το μέλλον, με ηχογραφήσεις από διάσημα έργα του Bach, θα κυκλοφορήσει στην αγορά στις αρχές Δεκεμβρίου του 2017.\nΗ Sabine Weyer διδάσκει πιάνο στο Ωδείο της πόλης του Λουξεμβούργου από τον Σεπτέμβριο του 2015. Ως αναγνωρισμένος παιδαγωγός, πρόσφατα προσκλήθηκε να δώσει ένα δημόσιο masterclass για φοιτητές στο Πανεπιστήμιο του Πεκίνου τον Οκτώβριο του 2016.\nΑπό το Νοέμβριο του 2017, διοργανώνει το δικό της μουσικό φεστιβάλ στο Λουξεμβούργο...\nΡΕΣΙΤΑΛ ΠΙΑΝΟΥ SABINE WEYER:\nBACH TO THE FUTURE - 08 Δεκεμβρίου 2017


Συνέντευξη στoν Ελεύθερο Τύπο της Κυριακής και την Κατερίνα Κατσαβού - Βασίλης Κικίλιας\nΣυνέντευξη στov Ελεύθερο Τύπο της Κυριακής και την Κατερίνα Κατσαβού\n“Πληρώνουμε τον ερασιτεχνισμό της κυβέρνησης στο προσφυγικό”\nΗ απόφαση των Βρυξελλών για το μεταναστευτικό βρίσκεται στον «αέρα» λίγα 24ωρα μετά τη συμφωνία. Ποιες πρωτοβουλίες πρέπει να λάβει, κατά τη γνώμη σας, η ελληνική κυβέρνηση;.\nΗ κυβέρνηση ΣΥΡΙΖΑ-ΑΝΕΛ πρέπει επιτέλους να αποδεχτεί το μερίδιο της ευθύνης που της αναλογεί για τη διόγκωση του προβλήματος, με απρόβλεπτες και μη εύκολα διαχειρίσιμες πλέον συνέπειες. Η Ελλάδα μπορεί και πρέπει να γίνει η αφετηρία λύσης του προβλήματος, αντί να είμαστε στο επίκεντρο ενός προβλήματος που δοκιμάζει τα αξιακά θεμέλια της Ευρωπαϊκής Ένωσης και επιδεινώνει το κλίμα αλλά και την πραγματικότητα που βιώνουμε.\nΣήμερα, η κυβέρνηση έχει ευθύνη να διαφυλάξει την έννομη τάξη, την ασφάλεια των πολιτών και τη σταθερότητα της χώρας\nΠώς θα αντιμετωπιστεί η υπερσυμφόρηση μεταναστών στα ελληνικά σύνορα;\nΠληρώνουμε ακριβά την άφρονα πολιτική της κυβέρνησης, που έστειλε μήνυμα σε όλους τους μετανάστες να έρθουν άφοβα και χωρίς κόπο στην Ελλάδα. Φυσικά και η κατάσταση στη Συρία έχει επιδεινωθεί, φυσικά και το πρόβλημα δεν ξεκίνησε πριν από μερικούς μήνες. Ωστόσο, ο ερασιτεχνισμός και οι ιδεοληψίες της κυβέρνησης, φόρτωσαν στις πλάτες των Ελλήνων πολιτών, ένα πρόσθετο, μεγάλο πρόβλημα, που δυσκολεύει την υπέρβαση της οικονομικής κρίσης.\nΗ Νέα Δημοκρατία έχει επιδείξει με ωριμότητα εθνική στάση στο προσφυγικό-μεταναστευτικό ζήτημα, ζητώντας ταυτόχρονα από Ε.Ε. και Τουρκία να εφαρμόσουν πολιτικές στην κατεύθυνση της λύσης και όχι της αποφυγής αντιμετώπισης και, κατά συνέπεια, της διαιώνισης του προβλήματος όπως έκαναν μέχρι πρόσφατα.\nΤι εκτιμάτε για το Συμβούλιο Πολιτικών Αρχηγών για το μεταναστευτικό;\nΕίμαι διαχρονικά οπαδός του διαλόγου, της σύνθεσης και της δημιουργικής αντιπαράθεσης ιδεών και απόψεων. Βεβαίως και πρέπει να συγκληθεί Συμβούλιο Πολιτικών Αρχηγών ενόψει της Συνόδου Κορυφής Ευρώπης - Τουρκίας, για να έχει η χώρα ενιαία εθνική στρατηγική και σχέδιο δράσης. Ο Κυριάκος Μητσοτάκης το ζήτησε από την περασμένη Τετάρτη και από τον Πρόεδρο της Δημοκρατίας και από τον Πρωθυπουργό. Για τη Νέα Δημοκρατία είναι αυτονόητη η αναγκαιότητα μιας εθνικής πολιτικής για την αντιμετώπιση του προσφυγικού.\nΟ κ. Τσίπρας όμως, δεν με πείθει ότι έχει αλλάξει. Ενδιαφέρεται μονάχα για την προσωπική πολιτική επιβίωσή του, για το πώς θα κερδίσει κι άλλο χρόνο στην εξουσία.\nΗ κυβέρνηση έχει δυο ακόμη ανοιχτά μέτωπα: Το αγροτικό και την αξιολόγηση. Ποια είναι η εκτίμησή σας;\nΗ κυβέρνηση έχει ένα ακόμη μεγαλύτερο ανοικτό μέτωπο: Την κρίση εμπιστοσύνης στις σχέσεις της με την κοινωνία. Ειδικά με όλους εκείνους τους συμπολίτες μας που δηλώνουν σήμερα κοψοχέρηδες για την επιλογή τους να ψηφίσουν τον ΣΥΡΙΖΑ, τόσο τον Ιανουάριο όσο και τον Σεπτέμβριο του 2015. Από αυτή την κρίση εμπιστοσύνης δεν νομίζω ότι θα καταφέρει ποτέ να βγει ο ΣΥΡΙΖΑ, πολύ περισσότερο από τη στιγμή που η Νέα Δημοκρατία και ο Κυριάκος Μητσοτάκης πείθουμε για την αξιοπιστία και τον ρεαλισμό της εναλλακτικής πρότασης εξουσίας που καταθέτουμε. Στο αγροτικό, ακόμη κι αν η κυβέρνηση καταφέρει να ξεπεράσει τον κάβο, θα βρει απέναντί της τις ακυρωμένες προσδοκίες και δεσμεύσεις προς τους αγρότες, στις επόμενες εκλογές. Στην αξιολόγηση, εύχομαι και ελπίζω να σοβαρευτεί το κυβερνητικό επιτελείο, ώστε να ολοκληρωθεί άμεσα, γιατί, όσο διατηρείται η εκκρεμότητα, τόσο δυσκολεύει η εσωτερική πραγματικότητα, αλλά και η διεθνής θέση της χώρας.\nΒλέπετε πρόωρες εκλογές εντός του έτους;\nΕίμαι βέβαιος ότι αν ο κ. Τσίπρας αισθανόταν ότι μπορούσε να κερδίσει τις εκλογές, θα τις είχε κάνει... χθες. Βλέπει ωστόσο ότι δεν μπορεί να ξεγελάσει άλλο τον ελληνικό λαό. Οι Έλληνες πολίτες θα τον τιμωρήσουν στις κάλπες, όποτε κι αν στηθούν αυτές. Και θα δώσουν στον Κυριάκο Μητσοτάκη την ευκαιρία να δρομολογήσει όλες εκείνες τις λύσεις και τις πολιτικές, που θα βγάλουν την Ελλάδα από την κρίση και θα βάλουν μια τελεία στις χαμένες θυσίες της διακυβέρνησης ΣΥΡΙΖΑ-ΑΝΕΛ.\nΩς πρώην υπουργός Δημόσιας Τάξης, με αφορμή την απόπειρα απόδρασης Μαζιώτη από τις φυλακές Κορυδαλλού σύμφωνα με τις πληροφορίες, πιστεύετε ότι υπάρχουν δικλείδες ασφαλείας για την αποφυγή τέτοιων περιστατικών;\nΌπως σε όλες τις σύγχρονες κοινωνίες και κράτη, και πάντως με πολλή καθυστέρηση, η τελευταία κυβέρνηση της ΝΔ θέσπισε και οργάνωσε μια φυλακή υψίστης ασφαλείας στο Δομοκό. Την πρώτη μέρα διακυβέρνησης της χώρας από το ΣΥΡΙΖΑ, το πρώτο τους μέλημα ήταν να καταργήσουν τη φυλακή αυτή. Με αυτή την αντιμετώπιση του θέματος ασφάλεια και γενικότερα την προσέγγιση του σωφρονιστικού συστήματος από τη μεριά των σημερινών κυβερνώντων, αυτοί φέρουν και την αποκλειστική ευθύνη για ό, τι συμβεί.\nΗ Νέα Δημοκρατία προχωρά προς το συνέδριο του Απριλίου. Είστε υπέρ της διεύρυνσης;\nΩς νέος άνθρωπος, επιστήμονας και πολιτικός είμαι καθημερινά σε επαφή και επικοινωνία με τους πολίτες. Είμαι υπέρ της διαμόρφωσης ενός πολιτικού πλαισίου που θα καθιστά τη Νέα Δημοκρατία ελκυστική σε ευρύτερα της κομματικής της βάσης κοινά και κοινωνικές ομάδες. Στα νέα ρεύματα που κοχλάζουν στην κοινωνία και αναζητούν πολιτική εκπροσώπηση. Σε όλους εκείνους που έχουν ξυπνήσει από το λήθαργο των ψευδαισθήσεων και αναζητούν πολιτικούς που θα σέβονται τις θυσίες τους. Είμαι υπέρ της διεύρυνσης σε πολιτικές και ιδέες, χωρίς να αλλοιώνουμε ή να κάνουμε εκπτώσεις στον αξιακό κώδικά μας. Από εκεί και πέρα, τα πρόσωπα θα ακολουθήσουν μόνα τους.\nΤο «άνοιγμα» στο μεσαίο χώρο σας προβληματίζει για διαρροές από τα «δεξιά»;\nΟι προτεραιότητες των πολιτών έχουν αλλάξει και οι διαχωριστικές γραμμές έχουν μεταβληθεί. Σήμερα, η πλειοψηφία των πολιτών κοιτάζει και αναζητεί αξιοπρεπείς πολιτικούς, με εφαρμόσιμες λύσεις και την αποφασιστικότητα να τις εφαρμόσουν.\nΗ Νέα Δημοκρατία είναι η μεγάλη παράταξη της Κεντροδεξιάς.\nΌλοι χωρούν. Και κανείς δεν περισσεύει. Η εκλογή του Κυριάκου Μητσοτάκη ήταν το εφαλτήριο για να ανακτήσουμε την πολιτική ηγεμονία που χάσαμε λόγω του λαϊκισμού του ΣΥΡΙΖΑ, φυσικά και λόγω δικών μας λαθών.\nΗ Νέα Δημοκρατία δεν χωρίζει, δεν διαιρεί.\nΗ Νέα Δημοκρατία ενώνει.


ΑΝΕΛ: Ζητούν συγκρότηση Επιτροπής για το μνημόνιο - Κανάλι Ένα 90.4\nΑΝΕΛ: Ζητούν συγκρότηση Επιτροπής για το μνημόνιο\n9-03-2015 - 13:55 • 0 σχόλια •ΠΟΛΙΤΙΚΗ ΡΕΠΟΡΤΑΖ• m_chl\nΠαραδόθηκε από τον K.E. των ANEΛ Νίκο Νικολόπουλο, στον γραμματέα της Κ.Ο. του ΣΥΡΙΖΑ Χρήστο Μαντά, το σχέδιο πρότασης των ΑΝΕΛ για τη συγκρότηση Επιτροπής που θα ερευνήσει το πώς η Ελλάδα έφτασε στο μνημόνιο. Στόχος των Ανεξάρτητων Ελλήνων είναι η ανεύρεση κοινού τόπου για την κατάθεση κοινής πρότασης συγκρότησης εξεταστικής επιτροπής.\n21-04-2019 - 09:02\nΜε ποιο αφήγημα πορεύεται η ΝΔ προς τις ευρωκάλπες\n1-04-2015 - 09:19\nΒενιζέλος: Συμφωνία ασυλίας του ΣΥΡΙΖΑ με μέρος της ελληνικής Δεξίας


Μύκονος: Έφοδος της ΑΑΔΕ στο εστιατόριο με τα «χρυσά» καλαμάρια - Ολύμπιο Βήμα\nΑρχική » Ελλάδα » Μύκονος: Έφοδος της ΑΑΔΕ στο εστιατόριο με τα «χρυσά» καλαμάρια\nΈλεγχο στο εστιατόριο στην Μύκονο που χρέωσε σε τουρίστες, σύμφωνα με καταγγελία, το ποσό των 836 ευρώ για 6 μερίδες καλαμαράκια, πραγματοποίησαν ελεγκτές της ΑΑΔΕ.\nΚατά τον έλεγχο, σύμφωνα με πληροφορίες, εντοπίστηκαν 12 φορολογικές παραβάσεις. Τώρα ο εστιάτορας που δήλωσε προκλητικά ότι στο μαγαζί πας για να ζήσεις μια εμπειρία και όχι για να χορτάσεις… καλείται να ζήσει τη δική του εμπειρία με την Εφορία, που συνήθως είναι και «χορταστική».\nΗ δημοσιοποίηση της είδησης και του λογαριασμού του γεύματος στον ιστότοπο Trip Αdvisor από τον αμερικανό τουρίστα προκάλεσε πλήθος σχολίων και αντιδράσεων, ενώ έφερε σε αμηχανία εκπροσώπους του ελληνικού τουρισμού.\nΗ φωτογραφία που δημοσίευσε ο Αμερικανός τουρίστας δείχνει την εξοργιστική αισχροκέρδεια: χρεώθηκε σχεδόν 600 ευρώ για 6 μερίδες καλαμαράκια, 150 ευρώ για 6 μεγάλες μπίρες και 18 ευρώ για έναν χυμό ντομάτας.\nΤι είπε ο υπεύθυνος καταστήματος\nΤην απάντηση του για το περιστατικό έδωσε ο υπεύθυνος του εστιατορίου σε ρεπορτάζ του τηλεοπτικού σταθμού Open. Σχετικά με τα διαβόητα «χρυσά» καλαμάρια, είπε: «Ήταν εννέα άτομα και παρήγγειλαν 4 κιλά καλαμάρι, το οποίο χρεώθηκε με το κιλό. Το καλαμάρι ήταν φρέσκο και 100 ευρώ το κιλό».\nΚαι συνέχισε χαρακτηριστικά: «Είμαστε το καλύτερο μαγαζί στον Πλατύ Γιαλό και προσφέρουμε high end υπηρεσίες. Απευθυνόμαστε σε υψηλό πελατολόγιο και στο μαγαζί μας δεν έρχεσαι για να χορτάσεις, αλλά έρχεσαι για την εμπειρία. Υπάρχει μίνιμουμ χρέωση 25 ευρώ για κάθε άτομο στην παραλία».\nΑπό την άλλη πλευρά ο υποψήφιος δήμαρχος του νησιού των ανέμων Χρήστος Βερώνης κράτησε αποστάσεις από τέτοιου είδους πρακτικές. «Τέτοιες περιπτώσεις είναι κατακριτέες. Η Μύκονος είναι το καλύτερο νησί στον κόσμο. Δεν επιτρέπεται επαγγελματίες να κάνουν τέτοια πράγματα».\nΞεφάντωσε στην Μύκονο η Κατερίνα Δαλάκα – (Φωτό)\nΣυνωστισμός αστέρων στη Μύκονο


Greek Phoenix Subs - Fansubs Goto page Previous 1, 2, 3\nPosted: Tue Nov 22, 2011 7:32 am\nΠροστέθηκε το επεισόδιο 7 από την σειρά Persona 4 the animation και μπορείτε να το κατεβάσετε από το παρακάτω λινκ, καλή θέαση! Σε αυτό δείτε τους ήρωές μας στην προσπάθειά τους να σώσουν τον Kanji από την Σκιά του και τον Narukami να ενώνει δύο Persona σε ένα!\nPosted: Sun Nov 27, 2011 3:06 am\nΣας παρουσιάζουμε την ταινία Tekken: Blood Vengeance σε Bluray 720p και μπορείτε να την κατεβάσετε από την σελίδα μας, καλή θέαση! Δείτε τον Jin, τον Kazuya και τον Ηeihachi σε μια επική μάχη όπως και την μεταμόρφωση του Jin! Την εμφάνισή τους κάνουν φυσικά οι γοητευτικές γυναίκες Nina και Anna!\nPosted: Tue Nov 29, 2011 8:05 am\nΣας παρουσιάζουμε την ταινία Hoshi o Ou Kodomo(Children Who Chase Lost Voices From Deep Below) σε Bluray 720p! και μπορείτε να την κατεβάσετε από το παρακάτω λινκ με torrent.\nΜπράβο! Σε μια μέρα αμέσως τους έκανες ε;\nΥπάρχουν όμως κάπου ξεχωριστά οι υπότιτλοι για να μην ξανακατεβάζουμε την ταινία;\nΘα στους στείλω με πμ.\nPosted: Thu Dec 01, 2011 3:56 am\nΠροστέθηκαν τα επεισόδια 20 και 21 από την σειρά The Legend of the legendary heroes και μπορείτε να τα κατεβάσετε από την σελίδα μας.\nΠροστέθηκε το επεισόδιο 22 από την σειρά The Legend of the legendary heroes και μπορείτε να τα κατεβάσετε από την σελίδα μας.\nΨήνεσαι για το Mirai Nikki,geoclop;\nPosted: Fri Dec 02, 2011 4:34 am\nΈχω ήδη ξεκινήσει την μετάφραση αυτής της σειράς, έχω και καράοκε, απλά δεν έχω κάνει έλεγχο στα επεισόδια για να τα ανεβάσω. Αλλά θα ανέβουν σύντομα.\nPosted: Fri Dec 02, 2011 2:21 pm\nΠροστέθηκε το επεισόδιο 23 που είναι το προτελευταίο επεισόδιο της σειράς The Legend of the legendary heroes και μπορείτε να το κατεβάσετε από την σελίδα μας, καλή θέαση! Σε αυτό δείτε την διοργάνωση του πάρτι γενεθλίων του Sion και την συζήτησή του με τον Ryner στο μέρος όπου αποφάσισαν μαζί να αλλάξουν την χώρα. Ότι έχει αρχή, έχει και ένα τέλος! Η τελική μάχη ανάμεσα στον Sion και στον Ryner ξεκινά! Θα καταβροχθίσει τελικά ο Ηττημένος Σκοτεινός Ήρωας τον Μοναχικό Διάβολο για να ολοκληρωθεί;\nPosted: Sat Dec 03, 2011 1:46 pm\n[Έχω ήδη ξεκινήσει την μετάφραση αυτής της σειράς, έχω και καράοκε, απλά δεν έχω κάνει έλεγχο στα επεισόδια για να τα ανεβάσω. Αλλά θα ανέβουν σύντομα.\nΜπράβο αλάνι μου. Προκειται για τρομερή σειρά,γιαυτό το λέω\nPosted: Wed Jan 01, 2014 1:39 pm\nισχύει ακόμα η σελίδα σας? προσπαθώ να τη βρω αλλά δεν τα καταφέρνω... :/\nPosted: Fri Jan 03, 2014 1:27 pm\nΗ ομάδα και η σελίδα των Greek Phoenix Subs έχουν κλείσει και δεν υφίστανται πλέον.\nΗ τελευταία τους ανακοίνωση βγήκε στις 09.10.2012:\nPage generated in 0.01425 seconds with 5 queries